Kafa s kofeinom štiti od raka kože\nMaj 24, 2019, 08:53:11 pre podne\nAutor Tema: Kafa s kofeinom štiti od raka kože (Pročitano 1123 puta)\n« poslato: Avgust 22, 2011, 12:59:26 posle podne »\nTim američkih stručnjaka je eksperimentima na miševima indirektno potvrdio nalaze nekih ranijih studija da umerena upotreba kafe, ili možda čak i njeno nanošenje na kožu, mogu da spreče pojavu najčešćih vrsta raka kože.\nTim ranijim istraživanjima je utvrđeno da šolja kafa (sa kofeinom) dnevno suzbija izvesni ATR protein, čime dolazi do odumiranja UV zracima oštećenih ćelija kože koje bi se inače pretvorile u rak, izveštava AFP.\nAmerički tim je u svom istraživanju koristio miševe koji su bili tako genetski izmenjeni da suzbijaju dotični protein, zahvaljujući čemu su bili sposobno da se odbrane od raka kože čak i kada su bili izloženi UV zračenju.\nU stvari, rak kože se javio i kod takvih miševa ali tri nedelje kasnije nego kod ostalih izloženih UV zračenju. Nije, dakle, u pitanju zaštita koja traje zauvek, ističu američki stručnjaci. Jedan od njih, Alan Kofi, napominje da bi sada trebalo dodatnim istraživanjima proučiti zaštitno dejstvo kofeina protiv raka kože kod ljudi.\nPrema podacima Nacionalnog instituta za rak SAD, rak kože je najčešća vrsta kancera u SAD - svake godine se dijagnozira milion novih slučajeva te vrste raka. Najčešće nije u pitanju najzloćudnija vrsta raka kože, melanom, već lakši oblici koji se često mogu izlečiti ukoliko su otkriveni na vreme. Baš protiv takvih kancera kože kofein izgleda ima preventivno dejstvo.


Milica Jovanović, Omladina JAZAS-a Kragujevac\nTragajući za mestom gde pripada, gde slobodno može da iznese svoje stavove i deli vrednosti sa drugima, gde u isto vreme uči i zabavlja se, Milica Jovanović je pre dve godine pronašla Omladinu JAZAS-a Kragujevac, organizaciju u kojoj i danas volontira.\nZahvalnost za upoznavanje sa programom omladinskog rada duguje Luki, prijatelju koji je sa njom još od srednje škole maštao da menjaju svet nabolje i koji je motivisao da se uključi u aktivnosti organizacije. Pored želje da menja svet, njena motivacija da se uključi u aktivnosti Omladine JAZAS-a Kragujevac bila je i potreba da promeni nešto u svom gradu i ostavi svoj lični pečat.\nDruženje, sreća, zadovoljstvo i rad na sebi su prve stvari koje joj padnu na pamet kada se pomene omladinski rad, kaže Milica i dodaje da je pored novih znanja, veština i iskustava, stekla i puno novih prijatelja iz cele zemlje. Jako joj je žao što za programe omladinskog rada nije saznala ranije i zato smatra da mladi treba što pre da iskoriste priliku da se uključe u aktivnosti organizacija, da prošire svoje vidike i unaprede sebe kao ličnost.\nZa Milicu je omladinski rad kad sa drugarima i drugaricama organizuje uličnu akciju na kojoj informišu vršnjake o virusu HIV-a ili o tome kako i zbog čega da koriste zaštitu, ali i kada nauči gomilu nekih stvari koje nije imala prilike da nauči u školi ili na fakultetu. Osim što je postala odgovornija, komunikativnija, što je uspela da izgradi samopouzdanje i oslobodi se treme kada govori pred grupom ili kada gostuje u jutarnjem programu lokalne televizije, Milica kaže i da je uspela da nauči kako da mirnim putem rešava konflikte. Takođe, učešće u radionicama vršnjačke edukacije i brojnim volonterskim akcijama suočilo je sa različitim izazovima koji su joj pomogli da postane svesna nekih stvari u gradu koje do tada nije ni primećivala. Upravo joj je organizovanje „žive biblioteke“ puno pomoglo da prevaziđe određene predrasude o osobama sa invaliditetom ali i da „uđe u njihove cipele“ tj. shvati probleme i izazove sa kojima se oni svakodnevno suočavaju.\nNajbolji način da mladi preuzmu inicijativu u donošenju promena, da se stav mladih čuje i da se njihovo zalaganje i rad prepoznaju i priznaju, jeste upravo omladinski rad, smatra Milica i za sam kraj poručuje: verovali ili ne, neko brine o mladima i pravi programe samo za njih!\nMiličinu priču ispričali Ana Pecarski i Petar Đurović


VESNA RIVAS VOLI OPASNE MOMKE: Evo sa kim se rijaliti zvezda družila devedesetih! – Balkan Life\nAutor Dragan 7. aprila 2017., 00:00 2k pregleda 150 glasova\nBivša učesnica rijalitija „Farma“, a zatim i rijalitija „Parova“ Vesna Rivas poznata je po tome da nema dlake na jeziku i da je prva kada se pokrene neka rasprava, međutim, nismo znali da se ova rijaliti zvezda nekada davno družila sa opasnim momcima.\nNaime, Vesna Rivas uslikana je devedesetih sa jednim od najopasnijih momaka tada Draganom Ugarkovićem Ugarom, međutim, ona nije jedina.\nNjena koleginica iz rijalitija, Ljuba Pantović ne samo da se družila sa istom ekipom, već je bila i udata za osuđivanog kriminalca Karađorđa Subotića.\nUgar je, inače, posle ubistva Radeta Ćaldovića Ćente, postao najmoćniji Zemunac. Važio je za srčanog momka, a izrešetan je dok je sedeo u automobilu marke „Golf 2“ na Novom Beogradu 1999. godine. Za njegovo ubistvo sumnjičio se njegov glavni osvedočeni rival Jovan Guzijan Cuner, koga je tri godine kasnije (2002.) ubio novi Zemunski klan Dušana Spasojevića koji je tako sprečio njegovo udruživanje sa Ljubišom Buhom Čumetom.


Dijaspora poslala lani u BiH 255,6 miliona evra manje\nTanjug 12. maja 2021. 08:45\nSARAJEVO – Dijaspora je poslala u Bosnu i Hercegovinu 2,5 milijardi KM (oko 1,28 milijardi evra) 2020. godine, što je za skoro pola milijarde KM (255,6 miliona evra) manje nego godinu ranije i najmanji iznos koji je stigao u poslednje četiri godine.\n„U trećem i četvrtom kvartalu lani, taj iznos je bio za skoro 242 miliona KM (123,7 miliona evra) manji nego u istom periodu prethodne godine“, navode iz Centralne banke.\n„To je za posledicu imalo pad potrošnje u BiH. Po tom osnovu su i neke naše firme imale smanjen promet novca. Činjenica je da je sve ovo značajno uticalo na ekonomiju i pad standarda“, objašnjava Duduković.


FRANCUSKI GRENOBL I SMEDEREVSKA PALANKA DVA BRATSKA GRADA ~\nGrenobl je srpska varoš\nKada gost namernik iz Srbije dođe u francuski skijaški centar grenobl, iznenadiće se kada vidi da jedna ulica nosi naziv Rue de Palanka. A kada francuski turista stigne u Smederevsku Palanku, može da šeta ulicom\nGrenobl ispod francuskih Alpa\nBio je to znak zahvalnosti i velikog poštovanja prema Francuskoj i posebno prema Francuzima iz Grenobla, koji su tokom Velikog rata primili i spasili od stradanja oko tri stotine Srba, prevashodno mladih ljudi. Najveći broj mladih Srba boravilo je u mestu Vorel kod Grenobla u kome su imali i svoj srpski fudbalski klub. Neki od srpskih ratnih izbeglica, školovali su se u Grenoblu i kako se to u našem narodu kaže – postali ljudi. i Postali građani Grenobla, za koji sa ponosom govore da je srpska varoš.\nU međuvremenu, jedan mladi Francuz, humanitarac Arno Gijon, rođen u Grenoblu postao je kao srpski zet veliki prijatelj našeg naroda. Volonteri njegove humanitarne organizacije ‘Solidarnost za Kosovo’ pomažu srpski narod u našoj pokrajini.


Za modernizaciju Univerziteta Istočno Sarajevo 10 miliona evra | Palelive.com\nPočetna Regija Istočno Sarajevo Za modernizaciju Univerziteta Istočno Sarajevo 10 miliona evra\nISTOČNO SARAJEVO – Vlada Republike Srpske donijela je danas odluku o zaduženju Srpske prema Vladi Austrije od 10 miliona evra posredstvom Uni kredit banke radi modernizacije Univerziteta Istočno Sarajevo, faza dva-A.\nCilj projekta je modernizacija i osposobljavanje Univerziteta u Istočnom Sarajevu za kvalitetnije izvođenje nastave i uključivanje u savremena naučna istraživanja u Evropi i svijetu.\nKreditna sredstva iz ove odluke namijenjena su za nabavku, transport i isporuku obrazovne i istraživačke opreme, mašina i ostalih pomagala za nastavu i predavanja, kao i njihovo instaliranje, obuku zaposlenih i građevinske radove, saopšteno je iz Biroa Vlade Srpske za odnose s javnošću.\nRealizacijom kreditnih sredstava nabaviće se oprema za modernizaciju Univerziteta u Istočnom Sarajevu, izvršiti radovi na izgradnji studentskog doma u Foči sa okolnim uređenjem i izvršiti rekonstrukcija i adaptacija Pravoslavnog bogoslovskog fakulteta u Foči.\nNa sjednici je donesena odluka o davanju saglasnosti za realizaciju projekta „Projekat snabdijevanja vodom i kanalizacije u opštini Šipovo“, čija je procijenjena vrijednost 1.534.000 evra, a koji bi se finansirao sa 767.000 evra kreditnih sredstava Evropske investicione banke, dok bi se preostali iznos obezbijedio iz bespovratnih sredstava međunarodnih institucija i vlastitog učešća opštine.\nGeneralni cilj projekta opštine Šipovo je poboljšanje i unapređenje sistema vodosnabdijevanja i odvodnje otpadnih i kišnih voda na području opštine.\nIsto će se postići rekonstrukcijom i sanacijom sistema kojim će se garantovati isporuka potrošačima dovoljnih količina zdravstveno ispravne vode, te bezbjedno sakupljanje i evakuacija otpadnih voda.\nProjekat će uticati na poboljšanje higijenskih, zdravstvenih i opštih uslova života stanovnika na širem prostoru opštine, koji do sada nisu imali adekvatan sistem vodosnabdijevanja i vodu odgovarajućeg kvaliteta, a posebno veliko poboljšanje higijenskih uslova u naseljima gdje ne postoji izgrađena kanalizacija.\nVlada Republike Srpske odobrila je novčana sredstva u iznosu od 100.000 KM za renoviranje porodilišta zvorničke bolnice.\nVlada je prihvatila je informaciju o broju registrovanih čamaca na unutrašnjim vodama Srpske i broju lica koja su stručno osposobljena za upravljanje čamcem u toku prošle godine.\nVlada je usvojila informaciju o realizaciji Programa suzbijanja infektivne anemije kopitara u Srpskoj u prošloj godini.\nNa sjednici je usvojena i informacija o realizaciji Studije klasične kuge svinja u Republici Srpskoj u prošloj godini.\nVlada je zadužila Ministarstvo poljoprivrede, šumarstva i vodoprivrede za nastavak započetih aktivnosti u ovoj godini na provođenju aktivnosti iz Studije klasične kuge svinja, istovremeno sa vršenjem imunizacije domaćih svinja.\nVlada je prihvatila je informaciju o obaveznom „nultom popisu“ imanja i velikih preživara /goveda/ u Srpskoj, te zadužila Ministarstvo poljoprivrede, šumarstva i vodoprivrede da predloži Akcioni plan Kancelariji za veterinarstvo BiH, sa jasno naznačenim izvršiocima aktivnosti, načinom finansiranja i rokovima, za uspješnu realizaciju „nultog popisa“ imanja i velikih preživara.\nTo ministarstvo zaduženo je da posredstvom ovlaštenih veterinarskih organizacija organizuje „nulti popis“ imanja i velikih preživara u Republici Srpskoj, sa početkom u junu.\nNa sjednici je usvojena i informaciju o realizaciji Strategije suzbijanja i iskorjenjivanja bruceloze u Srpskoj u prošloj godini, a zaduženo je Ministarstvo poljoprivrede, šumarstva i vodoprivrede za nastavak započetih aktivnosti vakcinacije malih preživara u ovoj godini.\nUsvojen je i Akcioni plan za provođenje Strategije suzbijanja i iskorjenjivanja bruceloze u Srpskoj za ovu godinu, kao i prijedlog plana deminiranja u ovoj godini – faza 16.\nPrethodni članakVelibor Lazarević izabran za direktora OC Jahorina\nNaredni članakSaradnja sa regionalnom asocijacijom amputiraca


SNSD: Suljagić priziva scenario Palestine - mojKontakt portal\nPonedjeljak, Decembar 09, 2019\nSNSD: Suljagić priziva scenario Palestine\nIzjave koordinatora Koalicije “1. mart” Emira Suljagića su veoma opasne, jer predstavljaju govor mržnje uperen protiv Republike Srpske i svih njenih građana i ustavnog uređenja BiH i njima se moraju pozabaviti nadležne institucije, izjavila je danas portparol SNSD-a Dušica Savić.\nOna je na konferenciji za novinare u Zvorniku istakla da SNSD podržava stav Vlade RS da podizanjem tužbe protiv čelnika Koalicije “1. mart” da jasan odgovor da su ovakvi i slični napadi na RS nedopustivi i da ne mogu proći bez reakcije.\n– Potpuno su jasni motivi Koalicije “1. mart”, a to su ukidanje RS i prizivanje scenarija Palestine unutar BiH. RS to neće dopustiti. Srpska je stabilan entitet, koji štiti sve svoje građane koji su potpuno ravnopravni i koji je realizovao povratak, što nije slučaj u FBiH – istakla je Savićeva.\nPrevious Previous post: Dačić uručio Nikoliću priznanje\nNext Next post: SDS: Kriminal u zdravstvu\nDanas neće doći do izmještanja migranata iz kampa “Vučjak”\nSuđenje optuženima za šverc droge u Banjaluci: Koristio telefon zaštićen od prisluškivanja\n09. 12. 2019., 20:10


Ništa od medalje za Hrvate, bronza Španiji (VIDEO) - Košarka, Reprezentacija, Top News\nNišta od medalje za Hrvate, bronza Španiji (VIDEO)\nAleksandar Milosavljević 22.09.2013., 19:19\nKošarkaška reprezentacija Španije osvojila je bronzanu medlaju na Eurobasketu u Sloveniji pošto je u meču za 3. mesto bez previše problema savladala selekciju Hrvatske sa 92:66 (23:18, 24:18, 16:16, 29:18).\nTako su Hrvati i pored skinutog „atinskog prokletstva“ i dalje bez odličja na najvećoj smotri najboljih evropskih košarkaša pošto su ih Španci ubedljivo porazili baš kao i u meču 1. kola grupne faze takmičenja kada je bilo 68:40 za „furiju“.\nU današnjem meču briljirao je Serhio Ljuj sa 21 poenom, a vrlo dobri su bili i Mark Gasol koji je dodao 17 poena i osam skokova odnosno Viktor Klaver sa 16 poena i šest uhvaćenih lopti. Na drugoj strani Bojan Bogdanović sa 22 postignuta poena nije imao pravu podršku saigrača pošto je uz njega jedini dvocifreni bio Roko Leni Ukić sa 12 poena.\nOd 21 sat na programu je finalna utakmica u kojoj će se sastati Litvanija i Francuska, ekipe koje su poražene od naše selekcije u grupnoj fazi takmičenja. Zanimljivo je da je prvi meč ove dve reprezentacije odigran na ovom takmičenju pripao Litvancima (76:62).\nPrethodna vest Ubedljive pobede Liona i Nice (VIDEO)\nSledeća vest Trijumfom protiv Finske odbojkaši obezbedili meč sa Danskom\nUbedljive pobede Liona i Nice (VIDEO)


Tirana: sastank inicijative "Otvoreni Balkan" — Radio Velkaton : Radio Velkaton\nTirana: sastank inicijative “Otvoreni Balkan”\nEvropski komesar za proširenje Oliver Varhelji, prema najavama medija, učestvovat će putem video-linka na sastanku inicijative “Otvoreni Balkan”, koji će se održati u ponedjeljak i utorak u Tirani, prenosi Klan Kosova.\nKako navodi prištinska televizija, učesnicima će se u istom formatu obratiti i direktor CEFTA sekretarijata Emir Ðikić i generalna sekretarka Savjeta za regionalnu saradnju Majlinda Bregu.\nRanije je najavljeno da će predsjednik Srbije Aleksandar Vučić boraviti danas i sutra u Tirani, gdje će sa premijerima Albanije i Severne Makedonije, Edijem Ramom i Zoranom Zaevom, učestvovati na sastanku regionalne inicijative za saradnju Otvoreni Balkan.\nPredviđeno je potpisivanje ukupno šest sporazuma, među kojima je i Sporazum o uslovima za slobodan pristup tržištu rada na Zapadnom Balkanu.\nVučić će u ponedjeljak u Tirani imati neformalan susret sa Ramom i Zaevom na zajedničkoj večeri, a u utorak je predviđeno održavanje više sastanaka, rečeno je Tanjugu u Predsjedništvu Srbije.\nU Palati brigada u Tirani, 21. decembra, prvo će biti održan sastanak trojice zvaničnika i članova delegacija sa predstavnicima Atlantskog savjeta, na kojem će se razgovarati o Strateškom planu za Otvoreni Balkan 2022.\nZatim će uslijediti ceremonija potpisivanja trilateralnih i bilateralnih sporazuma, pa Regionalni forum o poljoprivredi i regionalnoj saradnji na kojem će učestvovati zvaničnici, ministri poljoprivrede i ruralnog razvoja, rektori poljoprivrednih univerziteta i predstavnici privrednih komora.\nNa kraju će trojica lidera – predsjednik Vučić i premijeri Rama i Zaev, održati zajedničku konferenciju za novinare.


Zbog sanacionih radova izmjenjen režim saobraćaj na MP Krupac - Trnovo - Index.ba\nZbog sanacionih radova izmjenjen režim saobraćaj na MP Krupac – Trnovo\nDodik nije samo opasnost, on je i šansa da vratimo Republiku BiH\nMinistri NATO-a danas raspravljaju o stanju BiH\nHoće li SAD podržati Vučićevu ideju o Otvorenom Balkanu? Escobar odgovorio na ovo pitanje, ali i napomenuo stvar koja je bitna za BiH\nSimbolično u parku „Bosanski stećak i zastava“ obilježen Dan državnosti Bosne i Hercegovine\nMinistarstvo saobraćaja Kantona Sarajevo izdalo je danas Dopunsko rješenje, u postupku vođenom na zahtjev firme Orman d.o.o. iz Kiseljaka, kojim je odlučeno da se pomenutoj firmi dozvoljava privremena izmjena režima saobraćaja na regionalnom pravcu R442a, preciznije na njegovoj dionici od raskrsnice za Trnovo, Lediće i Pendičiće pa do granice entiteta, općina Trnovo, radi izvođenja radova na sanaciji saobraćajnice.\nKako je saopćeno, navedena izmjena režima saobraćaja bit će, kako je prvim rješenjem utvrđeno u periodu od 28. septembra do 15. novembra ove godine, u vremenu od 07.30 do 17.00 sati.\n– Pomenuto prvo rješenje je ovim dopunskim dopunjeno sa činjenicama da se zabranjuje saobraćaj teškim teretnim vozilima nosivosti preko 7,5 tona na ovoj dionici regionalnog puta R442A, i to na dionici od Krupca do skretanja za naselje Pendičići, kao i da se odobrava privremena izmjena režima saobraćaja na mjestu urušavanja dijela zasjeka na saobraćajnicu na način da se saobraćaj odvija naizmjenično jednom saobraćajnom trakom – saopćeno je.\nDefiniran je alternativni pravac odvijanja saobraćaja za vozila nosivosti 7,5 tona i više na ruti Krupac – Trnovo – Pendičići – R442a.\nPrethodni članakSivro: “DeziClor” je vrsta varikine, učenici su mogli nastradati\nNaredni članakKomšić: Holokaust jedinstven i sistemski planiran zločin protiv jednog naroda, ostavio trajne posljedice na društvo\nVukanović: Zašto ne uhapsite Đokića, držite ga kao psa na lancu\nPoslanik u Narodnoj Skupštini Republike Srpske Nebojša Vukanović obratio se na današnjoj sjednici NSRS te upitao ministra unutrašnjih poslova...\nPrognoza za BiH: Zima će biti hladnija od prošlogodišnje


Tanjug 11. aprila 2021. 08:45\nKITO – Građani Ekvadora danas izlaze na drugi krug predsedničke izbore, na kojima se, između dva kandidata, odlučuje da li će zemlja i u naredne četiri godine ostati na tržišnom kursu ili će se vratiti socijalizmu.\nPrvi krug predsedničkih izbora održan u februaru pripao je ekonomisti, levičaru Andresu Arauzu, koji je osvojio 33 odsto glasova, a njegov glavni suparnik je bankar i već tri puta kandidat za predsednika, Giljermo Laso, koji je osvojio skromnih 20 odsto glasova u prvom krugu, preneo je Rojters.\nZa pobedu na predsedničkim izborima će biti ključni glasovi oko 15 odsto neopredeljenih birača.\nOba kandidata su apelovala na birače da prijave nadležnima svaku neregularnost tokom izbornog procesa.\nIzborna komisija je za večeras po lokalnom vremenu najavila prve rezultate današnjih izbora.


Na ovoj slici, koju je objavio Nacionalni centar za podatke o snegu i ledu, vidi se da je led na Arktiku leta 2016. bio na svom drugom minimumu otkako su naučnici počeli da ga posmatraju preko satelita. (National Snow & Ice Data Center via AP)\nSjedinjene Države će učestvovati u daljem razvoju istraživanja klimatskih promena na Arktiku, izjavio je zvaničnik Stejt dipartmenta ponedeljak, pred samit arktičkih nacija koji se održava kasnije ove nedelje, na kome će privrženost Vašingtona borbi protiv promena klime verovatno biti preispitivana.\nAdministracija predsednika Donalda Trampa, koja preduzuma korake kako bi podržavala američku industriju eksploatacije nafte i uglja, preispituje planove bivšeg predsednika Baraka Obame da zauzda klimatske promene.\nTramp je tokom svoje kampanje obećao da će "otkazati" Pariski klimatski sporazum u prvih 100 dana svog predsednikovanja - što je period koji je već prošao - i zapitao je svoje savetnike da rasprave da li Sjedinjene Države treba da ostanu u tom sporazumu.\nPariski klimatski sporazum dogovoren je između gotovo 200 nacija 2015. godine, kako bi se zauzdalo otopljavanje izazvano emitovanjem ugljen dioksida.\nAli, Vašington neće obustaviti svoje učešće u naučnim istraživanjima klime na Arktiku, koji se suočava sa najbržom stopom globalnog zagrevanja na svetu\n"SAD će ostati angažovane u radu Arktičkog saveta na polju klimatskih promena", rekao je novinarima u telekonferenciji Dejvid Balton, pomoćnik sekretara za okeane i međunarodnu ekologiju i nauku, povodom planiranog sastanka.\n"Veoma sam uveren da neće biti promena tim povodom", rekao je.\nAmerički državni sekretar Reks Tilerson stiže na sastanak sa ruskim ministrom inostranih poslova Sergejom Lavrovom u Moksvri, Rusija, 12. aprila 2017.\nTilerson domaćin Savetu\nDržavni sekretar SAD, Reks Tilerson, biće domaćin dvogodišnjeg sastanka Arktičkog saveta u Ferbensku, na Aljasci, u četvrtak.\nSastanku će prisustvovati ministri inostranih poslova Rusije, Kanade i drugih nacija sa teritorijama na Arktiku - čiji naučnici upozoravaju na bilionske štete koje bi mogle da nastanu po infrastrukturu usled klimatskih promena u narednim decenijama.\nTrampovo razmatranje povlačenja SAD iz Pariskog sporazuma o klimi dovelo je do toga da mnoge zemlje, uključujući američke arktičke susede, dovode u pitanje američku posvećenost zaštiti regiona od efekata klimatskih promena.\nOtopljavanje na Arktiku otvorilo je mogućnost nastanka nove trke za resursima, nakon što se led povukao otvorivši nove vodene puteve, zalihe nafte i minerala, kao i ribe.\nI Sjedinjene Države, i Rusija, izrazile su zainteresovanost za povećanje eksploatacije arktičke nafte, a Rusija je pojačala svoje vojno prisustvo na severu.\nNorveški ministar inostranih poslova, Borg Brende, obraća se medijima tokom sastanka sa predsednikom Kosova, Hašimom Tačijem u Prištni, Kosovo, 14. februara 2017.\nFinska preuzima predsedavanje\nFinska će preuzeti dvogodišnje predsedavanje Savetom od Sjedinjenih Država na kraju sastanka u četvrtak.\nFinska je saopštila da želi da zaštiti Arktik tokom svog predsedavanja, kroz poštovanje Pariskog sporazuma.\n"Od odlučujućeg je značaja da Sjedinjene Države ostanu deo" Pariskog sporazuma, rekao je ministar spoljnih poslova Norveške, Borg Brende, pred sastanak Arktičkog saveta.\nTramp je rekao da će objaviti svoju odluku o sporazumu o klimatskim promenama pre samita Grupe sedam, krajem maja.


8 profesora fizičkog vaspitanja angažovano u okviru projekta „Sport u škole“ | Radio Magnum 103 MHz\nHome / Ritam grada / 8 profesora fizičkog vaspitanja angažovano u okviru projekta „Sport u škole“\nU prostorijama Sportskog saveza grada Zaječara potpisivani su ugovori sa profesorima fizičkog vaspitanja, a u vezi realizacije programa Sportskog saveza u saradnji sa osnovnim školama pod nazivom „Sport u škole“.\nKroz program će biti radno angažovano osam profesora fizičkog vaspitanja, koji nisu u radnom odnosu. Oni će biti angažovani da pomažu učiteljima u realizaciji programa nastave fizičkog vaspitanja od 1. do 4. razreda u svih 11 zaječarskih osnovnih škola.\nVladislav Milojević, član Privremenog organa grada Zaječara naglasio je da je grad i ove godine prepoznao potrebu dece.\n„Ovo je program koji profesore vraća tamo gde im je mesto. Najstručniji treba da rade sa najmlađim. Važno je da atletika, gimnastika, motoričko držanje tela bude prisutno kod dece. Ovonije prvi put da radimo ovaj projekat, i mi smo primer drugim lokalnim samoupravama. Jeste da košta, ali košta manje nego zdravlje naše dece“, kaže Milojević.\nMilojević najavljuje da će u narednom periodu filskulturne sale pri seoskim i gradskim školama da se opreme novim nastavnim učilima za gimnastiku i atletiku, jer je oprema jako zastarela i u potrebi je preko 40 godina.\nGeneralni sekretar Sportskog saveza grada Zaječara, Igor Božinović ističe da se program rada Saveza za 2017. između ostalog zasniva i na programu „Sport u škole“.\n„Realizacija ovog programa obuhvata decu od prvog do četvrtog razreda, a profesori sa kojima smo danas potpisali ugovore pomagaće učiteljima u realizaciji nastave fizičkog vaspitanja dva časa nedeljno. Svim silama ćemo se truditi da dobijemo i treći čas, pa da angažujemo još jedan broj pofesora fizičke kulture“, kaže Božinović i dodaje:\n„Ceo plan i program realizacije školskog sporta je za 2017. godinu iznosi 5 miliona dinara, a projekat „Sport u škole“ 2 miliona i 600 dinara“.


Pet rješenja za novi grb Republike Srpske - Kozarac.ba\nKomisija za utvrđivanje prijedloga novih rješenja za simbole Republike Srpske zaključila je danas raspravu o grbu RS-a i verifikovala pet mogućih rješenja koja će u formi nacrta biti upućena na razmatranje u Narodnu skupštinu za narednu sjednicu.\nPredsjednik Komisije Igor Radojičić saopćio je nakon sjednice da su za svih pet rješenja stigle dorade, odnosno korekcije od njihovih autora. Radojičić je na pres-konferenciji kazao da će ovih pet rješenja ravnopravno biti upućeni parlamentu koji treba da da konačnu riječ o novom grbu entiteta.\nKada je u pitanju nova himna RS-a, Radojičić je podsjetio da je zaključen javni konkurs za novo rješenje entitetske himne, a od pristiglih rješenja izabrano je prvo u uži izbor pet, a zatim je izbor sužen na dva rješenja.\n“Rasprava o te dvije predložene kompozicije bit će nastavljena na narednoj sjednici Komisije o muzici i o tekstu, jer se radi o kompoziciji koja ima i jedno i drugo”, rekao je predjednik Komisije za simbole.\nOn nije isključio mogućnost da se i od ovih autora zatraže korekcije te da se oba rješenja upute u Narodnu skupštinu na odlučivanje, ali i da se zaključi da nijedno od rješenja ne zadovoljava kriterije za novu himnu RS-a.\nRadojičić je kazao da ne vjeruje da će sjednica Skupštine na kojoj će se razmatrati o novom grbu RS-a biti održana do kraja godine.


Nemački tim je tako stigao i do druge pobede nad srpskom ekipom u elitnom takmičenju ove sezone.\nUtakmicu u „Mercedes Benc Areni“ odlučila je izuzetno loša napadačka druga četvrtina, nakon koje je domaći tim stekao velikih 49:30 i tu prednost održao do kraja utakmice.\nNajefikasniji u ekipi Crvene zvezde bili su Simonović sa 12 poena (četiri trojke) i Džordan Lojd sa 10 poena, dok je Lendri Nnoko uz 7 poena imao i 11 skokova.\nCrvena zvezda: Hol, Volden 2, Lojd 10, Uskoković 5, Davidovac 7, Lazić, Radanov, Dobrić 8, Simonović 12, Jagodić Kuridža 2, Kuzmić 5, Noko 7\nZvezda je regularni deo završila na pretposlednjem mestu sa skorom 10-24, dok je Alba nešto bolja, 15. je sa učinkom 12-22.\nCrveno-beli su odmah nakon utakmice vraćaju za Beograd, a već u nedelju očekuje ih važna utakmica 25.kola ABA lige sa Igokeom (17 časova).\nPREPORUKA ZA VAS « Fudbaleri Crvene zvezde pobedili su ekipu Partizana u 164. večitom derbiju Kup Srbije: Vojvodina i Partizan, Zvezda i Radnik »


U video zapisu koji je Nemanja Držaić, jedan od njih objavio na svom Instagram profilu, Pavle Gavura je pozvao da se napravi žiro račun na koji će ljudi dobre volje uplaćivati novac.\nHeroji koji su spasili devojku iz zapaljene zgrade imaju molbu za sve nas\n- Poštovani ljudi, snimamo ovaj video samo da bismo nekako uspeli da sakupimo sredstva da se devojci sredi stan. Svi koji imate firme i koji imate mogućnosti da bilo kako pomognete, da se napravi neki žiro račun za nju ili majku... Ovaj video je namenski za to da joj se sredi stan, da se pomogne. Koliko god ko može, značiće - poručio je Pavle Gavura u video snimku.\nNovi snimak požara na Dorćolu\nPodsećanja radi, u stanu na Dorćolu juče je izbio požar na 10. spratu, najverovatnije izazvan slavskom svećom. Devojka je istrčala na terasu sve vreme dozivajući pomoć, a prvi su dotrčali radnici sa obližnjeg gradilišta koji su je spasili sigurne smrti.\nOna je sada u bolnici, zadobila je stravične opekotine trećeg stepena i potrebni su joj donori kože.


Uspešna borba na nova radna mesta u Vladičinom Hanu se nastavlja… | Han info\nUspešna borba na nova radna mesta u Vladičinom Hanu se nastavlja…\nоктобар 4, 2015 Lokalne, Vesti\nOpština Vladičin Han je 01.oktobra potpisala ugovor o kupoprodaji fabrike “AD Sloga” sa kompanijom Teklas automotiv“. U prisustvu opštinskih zvaničnika, predstavnika iz Pčinjskog regiona, Vlade Republike Srbije i SIEPE ugovor su potpisali predsednik opštine Vladičin Han Branislav Tošić (SNS) i direktorka kompanije Ecegul Kangaloglu.\nTurska kompanija Teklas koja proizvodi auto delove gradiće fabriku u Vladičinom Hanu, gde planira da investira minimum 11,3 miliona evra. “Ovo je veliki dan za opštinu Vladičin Han jer ova kompanija planira da u prvoj fazi uposli oko 400 ljudi”-rekao je Goran Mladenović narodni poslanik, predsednik OO SNS Vladičin Han. Po njegovim rečima do Božića će turska kompanija uposliti oko 100 ljudi, što će svakako zavisiti od vremenskih uslova jer će ta kompanija morati da uloži oko milion evra za adaptaciju i rekonstrukciju pogona AD Sloga.\nLokalna samouprava je pri kraju otplate svih obaveza i zaostalih potraživanja kao i kredita, tako da će ova sredstva uložiti u dalji razvoj Industrijske zone, stvaranje ambijenta za nova radna mesta i podršku malim i srednjim preduzećima koja posluju na teritoriji opštine Vladičin Han. Upošljavanjem ovih kapaciteta kao i pokretanjem mlekare i Fabrike kablova i užadi za dalekovode „Južna Morava“, kao i proširenjem kapaciteta kompanije „Nektar”, opština Vladičin Han polako ali sigurno izlazi iz začaranog kruga siromaštva. Narodni poslanik Goran Mladenović je na kraju istakao i to da za ovaj projekat građani opštine Vladičin Han najveću zahvalnost duguju premijeru Vlade Republike Srbije Aleksandru Vučiću, koji je nesebičnim zalaganjem i razumevanjem privrednih problema naše opštine, pomogao da ovaj projekat bude izvodljiv.\n„To je za opštinu Vladičin Han bitno i značajno, jer na taj način dobija novaradna mesta i priliku da uposli mlade ljude. Sveopšta slika se menja i opštinasigurnim koracima izlazi iz krize“, na kraju kaže Branislav Tošić, predsednik opštine Vladičin Han.


U Pazovi je privatni biznis započeo i čuveni “ Srećko Šojić”!!! - Embargo\nU Pazovi je privatni biznis započeo i čuveni “ Srećko Šojić”!!!\n13 децембра, 2020 admin\nStara Pazova ima i jednu od najdužih tradicija kada je u pitanju razvoj malih i srednjih preduzeća u celoj Vojvodini pa i u staroj Jugoslaviji – kažu sagovornici antikorupcijskog portala Embargo iz ove opštine. – U ovu opštinu su dolazili sa mnogih strana, iz svih krajeva da bi počeli svoj privatni biznis, jer je ova opština prva osetila značaj privatnog, posebno zanatskog preduzetništva! Zašto ne reći, da je pre više decenija čuveni glumac Lane Gutović, “ naš Srećko Šojić” imao zanatsku radnju na teritoriji naše opštine…\nMediji objavljuju i to, da danas posluje oko 500 malih i srednjih preduzeća i oko 2.600 zanatskih radnji od kojih se većina nalazi u Staroj i Novoj Pazovi. Industrija je sve razvijenija, pa su svoje proizvodnje i predstavništva otvorile u ovoj sremskoj opštini najveće svetske kompanije u oblasti proizvodnje metalnih proizvoda, mašina, drvno-industrijski kombinati a uskoro će svoj pogon graditi i čuveni MTU, nemačka kompanija za proizvodnju avio delova, svetski gigant u pomenutoj oblasti.\nOsim pojedinaca preduzetnika, ova sremska opština sa izuzetno dobrim geografskim položajem privlači sve veći broj onih koji bi od gradske vreve u nešto mirnije krajeve a ipak da su im na domak srpska i vojvođanska prestonica – tvrde naši sagovornici. – Od Stare Pazove do Beograda stižete za dvadesetak minuta. Za to vreme se ne može stići sa karaburme do Banovog brda ili sa jednog na drugi kraj Novog Sada!? Izuzetna putna infrastruktura koja se unapređuje iz godine u godinu zaslužna je za ovu statistiku…\nMoramo priznati, da su svemu rečenom doprinele i cene nekretnina. Cene kvadrata su dosta pristupačnije, cena u odnosu na cenu u velikim gradovima koja je znatno viša nego cena kvadrata kuća i stanova u malim mestima. Kada prodate stan u velikom gradu, dobićete značajnu sumu novca sa kojom svojoj porodici i sebi možete priuštiti znatno kvalitetniji život u manjem mestu. Sa tim novcem možete čak u pojedinim delovima Stare Pazove kupiti i omanji stan ali i kuću, čak i vikendicu u nekom od obližnjih naselja, pokraj lepog plavog Dunava.\nZvanično, u Staroj Pazovi skoro da i nema nezaposlenih. Prema podacima Nacionalne službe za zapošljavanje stopa nezaposlenosti je daleko ispod republičkog proseka. Đorđe Radinović, predsednik opštine Stara Pazova, svojevremeno je za medije izjavio, da je stopa nezaposlenosti smanjena za 40%.\n– Da je 2012. godine bilo zaposleno manje od 10.000 građana opštine Stara Pazova, a da je danas taj broj daleko veći! Više od 20 hiljada građana je u radnom odnosu. To dovoljno govori koliko je naša privreda razvijena, koliko se razvijala i koliko je u Staroj Pazovi preduzetnički duh prisutan- izjavio je nedaavno predsednik opštine Stara Pazova i dodao, da je još 70-ih i 80-ih godina prošlog veka u opštini Stara Pazova počelo da se razvija zanatstvo i te zanatske radnje su polako počele da prerastaju u ozbiljna preduzeća koja i danas posluju. U Opštini Stara Pazova nije teško raditi i razvijati biznis, samo treba malo biti posvećen privredi i potrebama privrednika. Zahvaljujući razvijenoj privredi svedoci smo tome da se povećava i broj stanovnika. Od onih koji zaposlenje nađu u nekoj od kompanija do onih koji Pazovu smatraju idealnim mestom za život. Upravo razvijena privreda je jedan od razloga što se iz obližnjeg Beograda i Novog Sada čitave porodice nastanjuju u staropazovačku opštinu.\n← Šapčani traže da se momentalno posmenjuju i procesuiraju svi Zelenovicevi direktori – narodni zulumcari!!!\nDežulović rekao da su Momo Kapor, Bora Čorba i Minimaks uništili Beograd: Ovo je Vesićeva reakcija →\nCrno na belo: Tufegdžić iz Štitara obelodanio da su Jeremić i Djilas u jarmu STRANACA!?!!\n10 јула, 2021 admin\nDan borca obeležen u Muzeju 4. juli\n4 јула, 2021 admin\n11 јануара, 2018 admin\t0


Lodžitek periferije poboljšavaju iskustvo sa novim Majkrosoftovim OS-om\nSlušaj, gledaj i pomeraj!\nLodžitek na ovogodišnjem CES-u prikazuje svoju paletu perifernih uređaja sertifikovanih za rad pod Windows Vista operativnim sistemom\nLodžitek na Consumer Electronics Show sajmu predstavlja svoj asortiman periferijskih uređaja dizajniranih da rade sa Windows Vista operativnim sistemom. Kako bi ispratio predstavljanje novog Majkrosoft operativnog sistema, očekivanog krajem januara, Lodžitek je dizajnirao periferije koje će omogućiti korisnicima da na najbolji mogući način iskoriste sve prednosti novog iskustva pod Vistom. I dok će preko 100 periferijskih uređaja koje je proizveo Lodžitek raditi sa Vistom, neke od Lodžitek periferija su specijalno optimizovane za novi operativni sistem, kao na primer, Lodžitek Cordless Desktop MX 3200 Laser koji omogućava lak pristup inovativnim mogućnostima za navigaciju pod Vistom, kao što je Flip 3D. Novi proizvodi biće prikazani u okviru Microsoft prostora na CES-u kao i na Lodžitek štandu.\nLODŽITEK X-240 SISTEM ZVUČNIKA\nLodžitek X-240 zvučni sistem za PC donosi redizajniran kontrolni centar sa audio-kontrolama za PC i Mac, koji služi i kao baza za iPod ili druge MP3 plejere. PDA uređaje ili mobilne telefone. Baza, koja se može odložiti kada nije u upotrebi, omogućava jednostavno punjenje, sinhronizovanje ili reprodukciju sa prenosnih uređaja posredstvom PC računara.\n"Lodžitek je shvatio da digitalna muzika menja način na koji ljudi koriste PC i prenosne uređaje i zato razvijamo nove koncepte koji na jedinstven način poboljšavaju to iskustvo" izjavio je Džef Holovi, potpredsednik marketing sektora za Lodžitek audio-proizvode. "Prilagodili smo X-240 zvučnike audio-entuzijastima pridodavši prigodan kontrolni centar, koji je povezan kablom i na kome se nalazi integrisana baza za najpopularnije prenosne multimedijalne uređaje. Pored toga što obezbeđuje izuzetan zvuk sa PC računara, X-240 zvučnici omogućavaju komforno i fleksibilno korišćenje prenosnih muzičkih plejera sa PC računarom."\nZahvaljujući plug-and-play mogućnostima, X-240 sistem zvučnika omogućava korisnicima povezivanje multimedijalnih uređaja sa PC računarom jednostavnim postavljanjem u priloženu bazu. Kada je odabrani uređaj povezan na bazu, korisnici ga mogu puniti, sinhronizovati ih, ili sa njih reprodukovati omiljene multimedijalne sadržaje. Kada nije u upotrebi baza se, zajedno sa kontrolnim centrom, može ukloniti.\nX-240 zvučnici imaju specijalizovana ležišta za iPod i Majkrosoft Zune prenosne uređaje. Pored toga, ova specijalizovana ležišta omogućavaju skrivanje kablova za punjenje iPod ili Zune plejera iza kontrolnog centra, na mesto koje nije vidljivo.\nZa korisnike koji nemaju nijedan prenosni uređaj, ali i dalje žele kvalitetne zvučnike za svoj PC računar, Lodžitek X-240 obezbeđuje bogat zvuk u kompaktnom kućištu. Uz stilizovane metalne mrežice, satelite sa fleksibilnim membranama, otvoreni podni subwoofer i dinamičnu korekciju basa u realnom vremenu, ovaj komplet zvučnika obezbeđuje izvanredan zvuk uz stilizovan i kompaktan dizajn.\n"Sa Windows Vista operativnim sistemom, Majkrosoft donosi bogato vizuelno iskustvo i nove mogućnosti za pretraživanje i navigaciju kroz aplikacije i sadržaje na način koji korisnicima najviše odgovara" izjavio je Denis Pavilard, potpredsednik Lodžitek sektora za marketing desktop proizvoda i tastatura. "Poboljšanja koja donosi novi operativni sistem omogućila su Lodžiteku značajnu mogućnost da radi ono u čemu je najbolji - dizajnira inovativne periferijske uređaje koji su blisko integrisani sa operativnim sistemom i omogućavaju spoznavanje i lakše korišćenje svih vrednosti novog sistema. Naš cilj je da učinimo upotrebu računara jednostavnijom, komfornijom i zabavnijom".\nAsortiman periferijskih uređaja koji rade sa Windows Vista sistemom povećavaju upotrebnu vrednost ovog operativnog sistema po pitanju produktivnosti, komunikacije i prilikom upotrebe na prenosnim računarima.\nKako bi obezbedili potpunu kompatibilnost sa novim operativnim sistemom, određeni Lodžitek miševi i tastature imaju specijalne tastere koji omogućavaju brz pristup određenim opcijama Viste. Jednim pritiskom na taster Flip 3D ili taster za pretraživanje foto galerije, Lodžitek Cordless Desktop 3200 komplet, koji se sastoji od laserskog miša i tastature, omogućava korisnicima da koriste Windows Vistu kako bi pretraživali digitalne sadržaje uz neverovatnu brzinu i komfor. Slajder "Dynamic Search and Zoom" koji se nalazi na tastaturi je posebno od koristi prilikom pregleda velikog broja umanjenih sličica u foto galeriji ili prilikom pregleda rezultata pretrage. Sledeći proizvod koji povećava produktivnost, LodžitekMX Revolution bežični laserski miš, ima specijalni Flip 3D točkić kako korisnici ne bi morali da pomeraju ruku sa miša prilikom promene aktivnih aplikacija. Za upotrebu uz ove periferije, Lodžitek planira za kraj januara verziju 3.3 SetPoint softvera koji će obezbediti kompatibilnost pod Windows Vista operativnim sistemom.\nSkener za prepoznavanje snimanje i prikazivanje trodimenzionalnih objekata\nApple TV objedinjeni sistem za zabavu\nNovi prenosivi računar iz Lenova omogućava širi pogled na svet


Jugoistočnoj Evropi treba jeftin kapital da podstakne rast – Bankar.me\nNovember 15, 2018 MAKRO, REGION, SVE VIJESTI Leave a comment\nReljić navodi da se samo u Njemačku od 2015. legalno uselilo više od 70.000 gradjana Zapadnog Balkana koji su napustili svoje domove a da su migranti iz regiona stigli i do drugih članica EU, uglavnom u centralnim dijelovima kontinenta.\nTaj egzodus je u velikoj mjeri doprinio snažnoj depopulaciji koja je u toku u regionu i do 2050. Srbija i Hrvatska, prema prognozama UN, imaće za 15 odsto manje stanovnika nego danas a i ostali u regionu će iskusiti znatan pad, piše Reljić u autorskom tekstu za prvi broj novog bečkog časopisa Biznis link (Business link) koji je danas objavio briselski EURACTIV.com.\nOko četvrtina stanovnika je napustila taj dio Jugoistočne Evrope u posljedenje tri decenije a razlozi za to su odsustvo povećanja prihoda osiromašene srednje klase, rast nejednakosti i koncentracija političke i ekonomske moći u rukama manjine privilegovanih.\nReljić dalje navodi da većina zaposlenih u regionu mjesečno zaradjuje 300 eura i pita se zašto bi neko ko posjeduje obrazovanje i vještine prihvatio da, u uslovima propusta u upravljanju i očiglednog deficita demokratije, zaradjuje 10-15 puta manje nego u Austriji ili Njemačkoj i bio politički skrajnut kod kuće.\nSpoljni dug šest ekonomija Zapadnog Balkana, prema podacima Svjetske banke, dostigao je u 2018. godini 81,2 odsto bruto domaćeg proizvoda (BDP).\nTrenutno, nakon mnogo slabih godina, rast BDP u regionu je ubrzao na 4,3 odsto ali, čak i ako stopa rasta bude 6 odsto, regionu će biti potrebno tridesetak godina da stigne do prosjeka EU.\nKako je Međunarodni monetarni fond (MMF) nedavno upozorio, region, kada je riječ o privlačenju stranih investitora, i dalje mnogo zavisi od finansijskih podsticaja i malih zarada.\nDomaća proizvodnja sa dodatom vrijednošću nije mnogo porasla tokom vremena što ukazuje na suštinsku ulogu filijala stranih preudzeća i koncentraciju u radno intenzivnim fazama proizvodnje.\nIpak, smatra Reljić, region je osuđen na trajnu marginalizaciju, osim ako EU ne otvori svoje strukturne i kohezione fondove ili ne obezbijedi drugi izvor kapitala pod veoma povoljnim uslovima za razvoj infrastrukture, reindustrijalizaciju i unapredjenje javnog dobra, poput obrazovanja ili zdravstva.\nSve drugo, posebno neprestane pohvale i priče o “evropskoj perspektivi” u Briselu i članicama EU… izgleda kao “smiješno odugovlačenje”, zaključio je Reljić.\nPOJMOVIBalkan Jugoistočna Evropa zemlje Balkana\nPrevious Od danas nova pravila za uvoz automobila: Polovnjaci samo sa EURO 4\nSljedeći Dogovorili se Brisel i London


BZNR ~ Pogledaj teme - PRIJAVA PROTIV PREDUZEĆA ČIJI SU RADNICI STRADALI U SIBIRU\n< Inspekcija rada ~ PRIJAVA PROTIV PREDUZEĆA ČIJI SU RADNICI STRADALI U SIBIRU\nPoslao: Sre Feb 11, 2015 15:06\nizvor: Beta, 10.2.2015.\nBEOGRAD, 10. februara 2015. (Beta) - Inspektorat Ministarstva za rad, zapošljavanje, boračka i socijalna pitanja podneo je dve prekršajne prijave protiv pravnog i odgovornog lica u preduzeću "BEO METALS STROJ" d.o.o. Beograd, čiji su radnici stradali u požaru u Sibiru, saopštilo je u utorak to Ministarstvo.\n"Nadzorom je utvrdjeno da su nastradali radnici imali zaključene ugovore o radu na odredjeno vreme, kao i da im je poslodavac ponudio zaključivanje Aneksa ugovora o radu, a da im nije dostavio pisano obaveštenje koje sadrži razloge za ponudjeni Aneks, rok za izjašnjenje i pravne posledice koje mogu nastati nepotpisivanjem Aneksa ugovora o radu, zbog čega je podneta prekršajna prijava iz oblasti radnih odnosa", saopštilo je Ministarstvo.\nDruga prekršajna prijava podneta je zbog toga što poslodavac stradale radnike nije osposobio za bezbedan i zdrav rad.\nZbog nepostojanja procene rizika na radnom mestu u radnoj okolini, kao i propisane evidencije iz bezbednosti i zdravlja na radu, inspektor rada je doneo rešenje kojim je poslodavcu naložio otklanjanje tih nedostataka.


Komercijalna i B92 prikupili 48 mln RSD za porodilišta | Kamatica\nPočetna > vest > Komercijalna i B92 prikupili 48 mln RSD za porodilišta\nKomercijalna i B92 prikupili 48 mln RSD za porodilišta\nTekst objavljen: 26.09.2016 13:33\nKomercijalna banka je do sada, u okviru akcije "Zajedno za bebe" koju organizuje zajedno sa Fondom B92, prikupila za porodilišta u Srbiji i donirala opremu u vrednosti od 48 miliona dinara.\nU periodu od nešto više od dve godine, prikupljena su značajna sredstva koja su iskoričhena za nabavku neophodne opreme za porodilišta u Šapcu, Knjaževcu, Požarevcu, Kruševcu, Gračanici, Aleksincu, Negotinu i Kladovu, za deo opreme za porodilište Višegradska u Beogradu i za vrednu opremu za pedijatrijsko odeljenje Doma zdravlja u Čačku, navodi se u saopštenju Komercijalne banke.\n"Ulaganje u projekte društvene odgovornosti je za menadžment i zaposlene u Komercijalnoj banci podjednako važno, kao i postignuća u delu pružanja finansijskih usluga", izjavio je predsednik Izvršnog odbora Komercijalne banke Aleksander Piker, i dodao da je ulaganje u decu, najbolje ulaganje u budućnost.\nU saopštenju se dodaje i da za svako plaćanje na POS terminalima, Komercijalna banka donira jedan dinar iz svojih sredstava za obnovu i opremanje porodilišta u Srbiji.\nzajedno za bebe b92 fond B92 Komercijalna banka donacija


Arežina ponovo tužio RTV\nNakon tužbe kojom osporava odluke generalnog direktora RTV o postojanju dva direktora programa RTV, Slobodan Arežina sada od suda traži i poništavanje odluke Upravnog odbora RTV o njegovom razrešenju, drugom po redu u protekle dve godine.\n“Nalazim se u identičnoj poziciji kao 2016. godine”, izjavio je Arežina za “Cenzolovku”, nakon što je podneo novu tužbu, drugu u mesec dana, protiv, i dalje, matične kuće. Podsetimo, Arežina je dobio otkaz 29. januara, iako ga je Apelacioni sud prethodno vratio na posao, uz presudu da je “nezakonito smenjen” u maju 2016. Do tog dana on je radio kao drugi programski direktor, zajedno sa Sonjom Kokotović Zečević, koja je na to mesto postavljena nakon njegove smene. Novom tužbom Arežina traži od Osnovnog suda u Novom Sadu poništavanje više akata: odluke Upravnog odbora RTV od 29. januara o njegovoj smeni, rešenja generalnog direktora kojim se proglašava viškom zaposlenih, kao i aneksa ugovora o radu. “Dokazaću da je moja druga smena s mesta direktora programa RTV nezakonita baš kao i ona iz 2016. godine, a kao dokaz priložiću dve sudske presude koje to nedvosmisleno potvrđuju”, naveo je Arežina.\nInače, njega je krajem januara pravna služba RTV zvala da potpiše “aneks Ugovora o radu”, koji mu je otkazan pre toga, a kojim ga raspoređuju na mesto “menadžera projekata” i to po odluci Upravnog odbora te kuće. Pokret “Podrži RTV” tada je pozvao građane da telefonom zovu generalnog direktora RTV Miodraga Koprivicu i od njega traže objašnjenje o otkazu Arežini.\nSlovački ministar kulture podneo ostavku zbog ubistva novinara"Kampanju obeležio neravnopravan tretman izbornih lista u medijima"


KP: Akcije širom Kosova zbog zloupotrebe službenog položaja - Radio Kontakt Plus\n14:17, 24.02.2021Izvor: Koha, KoSSev\nSpecijalne jedinica Kosovske policije sprovele su jutros akcije hapšenja na više lokacija širom Kosova. Uhapšeno je više službenika Agencije za razvoj poljoprivrede u okviru Ministarstva poljoprivrede zbog zloupotrebe službenog položaja u Prištini, javljaju prištinski mediji. Iako još uvek nema zvanične potvrde, prema navodima medija hapšenja su takođe vršena u Lipljanu, Istoku, Gnjilanu i Podujevu.\nHapšenja su ovog jutra vršena u Agenciji za poljoprivredni razvoj zbog sumnje da su službenici ove agencije primali mito s ciljem raspodele subvencija. Policijski službenici su prikupili i odneli dokaze iz zgrade ove agencije, javila je Koha, prenosi KoSSev.\nPrema medijskim navodima, uhapšena su četiri službenika Agencije za poljoprivredni razvoj, a među njima je i šef agencije, Agim Nuha.\nAkcija pokrenuta u Prištini ovog jutra sprovodila se i u drugim regionima na Kosovu.\nMediji sa centralnog Kosova javljaju da je opkoljena zgrada opštine u Istoku, da se akcija sprovodi u Lipljanu, Gnjilanu i Podujevu.\nPozivajući se na izvore iz Kosovske policije, Koha javlja da je takođe više lica uhapšeno u Lipljanu, ali da se ne zna koliko je do sada ljudi uhapšeno.\nIzvor takođe navodi da se hapšenja vrše zbog zloupotrebe službenog položaja, tj. zloupotreba u vezi sa subvencijama u poljoprivrenom sektoru.\nDirektor za odsek poljoprivrede u ovoj opštini, Šefket Amerlahu potvrdio je ovog jutra da je Kosovska policija sprovela akciju, ali je ujedno poručio da nema saznanja da je bilo hapšenja.\nU Istoku su dva službenika ove opštine privedena. Oni su takođe zaposleni u direkciji za poljoprivredu, javlja ovaj medij.\nOsim u Istoku i Lipljanu i kancelarijama za poljoprivredni razvoj, policijska akcija se nastavlja u Gnjilanu i Podujevu.\nDirektor poljoprivrede Ramiz Ramadani, rekao je da se ne radi o njihovoj direkciji, već o regionalnim kancelarijama Razvojne agencije u opštini Gnjilane.\nKoha: 12 osoba uhapšeno u današnjoj akciji, zaplenjeno 400.000 evra\nDanašnjom policijskom akcijom izvršeno je 11 racija privatnih kuća, gde su pronađene dve torbe pune novca.\nUhapšeno je 12 lica, odnosno deset službenika i dva civila, za koje se sumnja da su počinili krivična dela primanje mita, davanje mita i zloupotrebu službenog položaja u periodu između 2020. i 2021. godine.\nUhapšeno 13 osoba zbog trgovine oružjem\nPriština: Uhapšen policajac zbog maltretiranja građanina koji nije poštovao mere protiv kovida\nMitrovica: Uhapšena dva lica zbog neovlašćenog posedovanje oružja\nPeć: Uhapšen zbog zelenašenja\nPokušaj teške krađe u Zubinom Potoku, u Mitrovici hapšenje zbog posedovanja narkotika\nĐeneral Janković: Uhapšen bugarski državljanin zbog nuđenja mita policajcima\nGrabovac: Stanovi za mlade bračne parove i ugrožena lica\nPovređena žena pešak u severnom delu Mitrovice\nU srpskim sredinama na KiM 14 novozaraženih\nU srpskim sredinama na KiM jedan smrtni slučaj, 16 novozaraženih\nU srpskim sredinama na KiM još 50 pozitivnih slučajeva\nU srpskim sredinama na KiM 14 pozitivnih slučajeva\nU srpskim sredinama na KiM još osam pozitivnih slučajeva\nU srpskim sredinama na KiM dva smrtna slučaja, 26 novozaraženih\nPočinje proizvodnja vakcine Sputnjik V na Institutu "Torlak"\n"Odgovorni za napad na mladića u Gračanici moraju biti privedeni"\nSrbija: Još 38 smrtnih slučajeva, više od 3.000 novozaraženih\nPreminulo još 14 lica na Kosovu, 701 novi slučaj zaraze\nDečaci iz FK "Kosmet" učesnici kampa u Staroj Pazovi\nKosovska carina zaplenila blizu 30.000 evra\nProtest zbog prebijanja mladića u Gračanici; Rakić: Učestali incidenti crveni alarm za nadležne institucije\nPorodica Zorana Đokića traži pravično suđenje


Avramopulos: Zabrinjavajući porast nacionalizma na Balkanu - European Western Balkans\nAutor EWB 28. 01. 2018. 28. 01. 2018.\nDimitris Avramopulos; Foto: Evropska unija\nBRISEL – Komesar EU za migracije, unutrašnja pitanja i državljanstvo Dimitris Avramopulos upozorio je da populizam, nacionalizam i iredentizam prete da “rebalkanizuju region Balkana” oživljavajući sve sukobe iz prošlosti.\n“Važno je da se ne vraćamo mračnoj prošlosti i da lideri tih zemalja shvate da je ključno razmišljati i delovati u evropskom duhu”, rekao je Avramopulos, u danas objavljenom intervjuu grčkoj novinskoj agenciji ANA.\nKomesar EU je ukazao da zemlje poput Grčke mogu da imaju ključnu ulogu gradeći mostove koji će Zapadni Balkan približiti evropskoj porodici.\nAvramopulos se u intervjuu osvrnuo i na pitanje primene obaveznih kvota za relokaciju migranata i tražilaca azila, a na pitanje kako Evropska komisija planira da natera pojedinačne zemlje da te kvote primene, rekao je da je mehanizam relokacije uspešan, a da prava i obaveze članice EU “ne mogu da biraju”.\nNaveo je i da je podnet zahtev za reviziju Dablinskih propisa u vezi sa pitanjima migracija, dok EU poziva na novi sistem koji će biti pravedan u pogledu EU i njenih građana, ali i izbeglica, zemalja iz kojih potiču i tranzitnih zemalja.\nTakođe, evropski komesar je pozdraviio napore nemačke kancelarke Angele Merkel u izbegličkoj krizi, istakavši da je Nemačka pokazala Evropi i celom svetu šta može da učini jedna zemlja zasnovana na humanitarnim i demokratskim vrednostima.\nDimitris AvramopulosZapadni Balkan\nMekalister: Politika proširenja EU nije sama sebi cilj\nPlenković: Hrvatska će Pelješki most graditi na svojoj teritoriji


VLADA RS: Utvrđeni nacrti zakona o javnim tužilaštvima i o pravosudnom ispitu\n1.Vlada Republike Srpske se upoznala sa "Informacijom o inicijativi Savjeta ministara za uspostavljanjem "Fonda za preduzetništvo i razvoj BiH"".\n2. Ukazujući na odredbe članova 3., 51., 61. i 68., te Amandmana XXXII na član 68. Ustava Republike Srpske, odnosno člana 3. tačka 3. Ustava BiH, Vlada Republike Srpske odbacuje inicijativu iz tačke 1. Zaključka kao neustavnu i nezakonitu.\n3. U skladu sa prethodnom tačkom Zaključka, te u skladu sa tačkama 2 – 5. Zaključka Narodne skupštine Republike Srpske br. 02/1-021-1273/15 od 21. oktobra 2015. godine, Vlada Republike Srpske traži od izabranih i imenovanih predstavnika iz Republike Srpske u institucijama BiH da ne podrže inicijativu iz tačke 1. Zaključka.\n4. Vlada Republike Srpske u potpunosti podržava stavove predsjednika Republike Srpske po pitanju iz tačke 1. Zaključka, sadržane u pisanim obraćanjima imenovanim i izabranim predstavnicima iz Republike Srpske u institucijama BiH.\n5. Obavezuje se Generalni sekretarijat Vlade Republike Srpske da ovaj zaključak dostavi svim izabranim i imenovanim predstavnicima iz Republike Srpske u institucijama BiH, te predsjedavajućem Savjeta ministara i ministru finansija i trezora BiH.\nVlada Republike Srpske donijela je Odluku o davanju saglasnosti na Projekat banjske rehabilitacije ratnih vojnih invalida i članova porodica poginulih boraca Odbrambreno-otadžbinskog rata Republike Srpske za 2016. godinu.\nZa realizaciju Projekta iz ove odluke, zadužuje se Ministarstvo rada i boračko-invalidske zaštite, a za realizaciju projekta predviđen je iznos od 300.000 KM.\nVlada Republike Srpske utvrdila je Nacrt zakona o javnim tužilaštvima Republike Srpske, kojim se uređuje organizacija, nadležnost i ovlašćenje javnih tužilaštava u Republici Srpskoj, uslovi i mandat za vršenje tužilačke funkcije, pitanje uređivanja tužilačke uprave, kao i sredstva za rad tužilaštava u Republici Srpskoj.\nPrijedlog zakona o izmjenama i dopunama Zakona o sudovima Republike Srpske usvojen je na 4. sjednici Narodne skupštine RS, koja je održana 21. maja 2015. godine i istim su osnovani Okružni sud u Prijedoru i Okružni privredni sud u Prijedoru. S obzirom da organizacija okružnih tužilaštava prati organizaciju okružnih sudova, ovim zakonom je osnovano Okružno tužilaštvo u Prijedoru.\nPrijedlog zakona o suzbijanju korupcije, organizovanog kriminala i najtežih oblika privrednog kriminala usvojen je na 9. sjednici Narodne skupštine RS, održanoj 11. februara 2016. godine. Navedenim zakonom se osniva Posebno odjeljenje tužilaštva za suzbijanje korupcije, organizovanog i najtežih oblika privrednog kriminala pri Republičkom tužilaštvu RS, za razliku od važećeg Zakona kojim je Specijalno tužilaštvo osnovano pri Okružnom tužilaštvu Banja Luka.\nS obzirom da se Zakonom o suzbijanju organizovanog i najtežih oblika privrednog kriminala ("Sl. glasnik RS", br. 111/2007 - prečišćen tekst, 25/2014 - odluka US i 31/2014 - dr. zakon) mijenja organizacija tužilaštava u Republici Srpskoj, ovim zakonom je bilo potrebno propisati da se Posebno odjeljenje tužilaštva za suzbijanje korupcije, organizovanog i najtežih oblika privrednog kriminala osniva pri Republičkom tužilaštvu Republike Srpske.\nTakođe, s obzirom da su važećim Zakonom o tužilaštvima Republike Srpske ("Sl. glasnik RS", br. 55/2002, 85/2003, 115/2004, 37/2006, 69/2006 - dr. zakon i 68/2007) propisane plate za tužioce, a da se iste isplaćuju u skladu sa drugim posebnim zakonom, ovim zakonom je bilo potrebno brisati odredbe koje regulišu plate tužilaca, jer iste nisu u primjeni.\nUzimajući u obzir da bi usvojenim i predloženim izmjenama došlo do izmjene polovine članova osnovnog teksta Zakona, a cijeneći razloge cjelishodnosti, pristupilo se izradi novog teksta Zakona.\nVlada Republike Srpske utvrdila je Nacrt zakona o pravosudnom ispitu u Republici Srpskoj.\nMinistarstvo pravde Republike Srpske provelo je konsultacije i analize sa stručnom i naučnom javnosti jer su se kroz primjenu Zakona o pravosudnom ispitu u Republici Srpskoj ("Sl. glasnik RS", br. 17/2008, 59/2008 i 40/2011) u praksi uočile određene nejasnoće, koje je trebalo prilagoditi stvarnim potrebama lica koja podnose zahtjeve za polaganje pravosudnog ispita. S tim u vezi pristupilo se izradi novog Zakona o pravosudnom ispitu, cijeneći razloge cjelishodnosti jednostavnije primjene.\nNacrtom zakona propisuje se dvije godine radnog iskustva za lica koja su to iskustvo stekli na pravnim poslovima.\nJedan od razloga za donošenje novog Zakona odnosi se na umanjenje novčane naknade koju kandidati obavezno uplaćuju kod polaganja ispita. Navedena naknada, prema važećim odredbama, uplaćuje se u iznosu od 1000 KM, izmjenama Zakona propisuje se da poseban akt o visini naknade donosi ministar, te da će se naknada propisati u iznosu od 800 KM.\nVlada Republike Srpske utvrdila je Nacrt strategije razvoja javnih puteva u Republici Srpskoj za period 2016-2025. godina.\nZbog značaja saobraćaja za razvoj privrede i sveukupnog života, ovom strategijom definiše se trenutno stanje putne mreže, osnovni ciljevi razvoja, i načini njihove realizacije. Isto tako, pri njenoj izradi imao se u vidu i dugoročni cilj Republike o približavanju, odnosno pristupanju Evropskoj uniji, polazeći od dokumenta kao što je Bijela knjiga "Evropska transportna politika za 2010. godinu: Vrijeme odluke".\nNajvažniji dijelovi Strategije odnose se na prikaz stanja postojeće putne mreže i njenih karakteristika, osnovne i opšte uslove za realizaciju Strategije, razvoj i kategorizaciju putne mreže i kriterijuma za određivanje prioriteta intervencija na putnoj mreži.\nOpšti cilj Strategije je efikasno upravljanje putnom mrežom, koje je usklađeno prema realnim potrebama, sa stručnim i tehnički opremljenim kadrom, te razvoj putne mreže u Republici Srpskoj do 2025. godine.\nVlada Republike Srpske usvojila je Informaciju o obavezama mjesečnog izvještavanja javnih zdravstvenih ustanova u Republici Srpskoj u 2016. godini i donijela zaključak.\nVlada Republike Srpske zadužuje Ministarstvo zdravlja i socijalne zaštite da dostavi set predloženih tabela za mjesečno izvještavanje, prema javnim zdravstvenim ustanovama u Republici Srpskoj u papirnom i elektronskom formatu.\nVlada Republike Srpske zadužuje javne zdravstvene ustanove u Republici Srpskoj da redovno, na mjesečnom nivou, informišu Ministarstvo zdravlja i socijalne zaštite o poslovnih podacima, a u skladu sa definisanim tabelama do 20. u mjesecu za prethodni mjesec, u papirnom i elektronskom formatu.\nVlada Republike Srpske zadužuje javne zdravstvene ustanove da Ministarstvu zdravlja i socijalne zaštite dostave kopije finansijskih izvještaja za 2015. godinu sa notama, u papirnom formatu.\nZaključak je donesen u skladu sa preporukama Svjetske banke kao preduslov za prihvatanje uvođenja trezorskog sistema poslovanja zdravstvenih ustanova, a sa ciljem unapređenja upravljanja i transparentnosti, kao i efikasnosti u korištenju javnih resursa u zdravstvenom sistemu.\nIzvor: Press služba Vlade RS, 10.03.2016.


Rusija spremna na dvodnevne prekide vatre u Alepu\nM. K. 18. avgusta 2016. 17:58\nRuska vojska saopštila je danas da je spremna da podrži poziv Ujedinjenih nacija za prekid vatre u trajanju od 48 časova nedeljno kako bi omogućila dostavljanje humanitarne pomoći u sirijski grad Alepo.\nRusija je, kako je precizirao portparol ruskog Ministarstva odbrane general-major Igor Konašenkov, spremna da podrži dopremanje humanitarne pomoći počevši od sledeće nedelje, preneo je AP.\nOn je naveo da bi Rusija podržala inicijativu pod uslovom da konvoji sa humanitarnom pomoći odlaze u delove Alepa koji su i pod kontrolom pobunjenika i pod kontrolom vlade.\nIstakao je i da bi tačni datumi mogli da budu određeni na osnovu saradnje sa UN i nakon dobijanja garancija od SAD o bezbednom prolazu konvoja.\nKonašenkov je naveo da bi se humanitarna pomoć mogla poslati iz turskog grada Gazijantepa ka istočnom delu Alepa preko puta Kasteljo, dok bi ruta prema zapadnom delu Alepa išla iz Handarata, a potom putem Kasteljo.\nEvropska unija zatražila je ranije danas „hitan prekid“ borbi u Alepu kako bi se omogućilo dopremanje lekarske i humanitarne pomoći za oko 1,5 miliona civila zarobljenih u tom sirijskom gradu.\nSpecijalni izaslanik UN za Siriju Stafan de Mistura prethodno je izjavio da nijedan konvoj sa humanitarnom pomoći od početka avgusta nije stigao do oblasti u Siriji koje su pod opsadom i da je zbog toga do naredne nedelje suspendovao radnu grupu za humanitarnu pomoć, kao signal velikim silama.\nKako je specijalni izaslanik naveo, 48-časovna pauza u borbama u severnom sirijskom gradu Alepu biće glavna tema sastanka koji će kasnije danas održati grupa zemalja koje rade na prekidu neprijateljstava.\nOn je pozvao na 48-časovnu pauzu u borbama, pre svega u Alepu, kako bi se omogućilo dopremanje humanitarne pomoći i zamolio za „gest humanosti obeju strana“.\nZa uvođenje dvodnevne pauze, rekao je Mistura novinarima u Ženevi, biće potreban jak uticaj ne samo Rusije i SAD kao kopredsedavajućih grupe za podršku Siriji, već i drugih zemalja koje imaju uticaja na terenu.


Tripoli - Sputnjik Srbija\nSukobi u Tripoliju, 11 mrtvih, aerodrom zatvoren\nNajmanje 11 osoba je poginulo, a 37 povređeno u današnjim sukobima u blizini aerodroma u Tripoliju, koji je zbog toga zatvoren.\nU raketnom napadu u Libiji poginulo pet osoba\nNajmanje pet osoba je poginulo, a 25 povređeno kada je raketa pogodila plažu u libijskoj prestonici Tripoliju, saopštila je agencija AFP pozivajući se na Ministarstvo zdravlja Libije.\nEksplodirala bomba blizu italijanske ambasade\nU blizini nedavno otvorene ambasade Italije u libijskoj prestonici eksplodirao je automobil u kome je bila postavljena bomba, a policija je u ostacima automobila pronašla dva ugljenisana tela, saopštili su zvaničnici, prenosi Rojters.\nLibija: Uhapšena 203 afrička migranta\nLibijske vlasti su danas uhapsile u prestonici 203 afrička migranta, koja su se pripremala da pređu more u pokušaju da stignu do Evrope.\nTela srpskih državljana preneta u Tripoli\nTela otetih službenika ambasade Srbije u Libiji Slađane Stanković i Jovice Stepića, koji su poginuli u američkim vazdušnim udarima u Libiji, prebačena su u Tripoli, saopštilo je Tužilaštvo Libije.


Plasnik: Niko ne dovodi u pitanje da je Vojvodina u Srbiji | Autonomija\nPlasnik: Niko ne dovodi u pitanje da je Vojvodina u Srbiji\nMinistarka inostranih poslova Austrije Ursula Plasnik ocenila je kao „neosnovane“ priče da će Vojvodi…\nMinistarka inostranih poslova Austrije Ursula Plasnik ocenila je kao „neosnovane“ priče da će Vojvodina krenuti putem Kosova ka nezavisnosti.\n„Niko nikada s evropske strane nije doveo u pitanje budućnost Vojvodine u Srbiji, niti pominjao mogućnost da se ona otcepi“, kazala je Plasnik za današnji novosadski „Dnevnik“.\nOna je takve priče ocenila kao „spekulacije“ i kao „podgrejavanje pukih glasina“.\n„Neće biti menjanja granica Srbije, a Kosovo je poseban slučaj koji ne može da bude presedan“, poručila je Ursula Plasnik.\nOna je dodala da Austrija podržava procese regionalizacije u Evropi, pa tako i u Srbiji, i navela da nema razloga da bilo ko širi predrasude da je regionalizacija put ka otcepljenju.\nPlasnik je još kazala da je Austrija među „najglasnijim zagovornicima“ podrške evropskog puta Srbije.


Franc Bekenbauer - Blic Sport\nEtički komitet Svetske fudbalske federacije (FIFA) pokrenuo je postupak protiv Franca Bekenbauera i bivšeg predsednika Fudblaskog saveza Nemačke Volfganga Nirsbaha zbog novodne korupcije prilikom dodele organizacije Svetskog prvenstva 2006. godine Nemčkoj.\nLegendarni nemački fudbaler Franc Bekenbauer potvrdio je da je bilo grešaka prilikom kandidature Nemačke za organizaciju Svetskog prvenstva 2006. godine, ali je odbacio optužbe da je bilo kupovine glasova.\nBekenbauer: Nikome nisam dao novac da Nemačka dobije Mundijal\nLegendarni nemački fudbaler, Franc Bekenbauer negirao je da je platio mito kako bi Nemačka dobila organizaciju Svetskog prvenstva 2006. godine.\nKajzerova tuga: Preminuo sin Franca Bekenbauera\nSin svetske fudbalske legende Franca Beknbauera, Stefan, preminuo je u 46. godini posle duže bolesti.\nBekenbauer misli na Anu Ivanović: Nadam se da Bastijan neće previše gledati tenis\nLegendarni nemački fudbaler i počasni predsednik Bajerna iz Minhena Franc Bekenbauer, izjavio je danas da nije uveren da je Bastijan Švajnštajger doneo pravu odluku prelaskom u Mančester junajted.\nBekenbauer: Gece pod hitno mora nešto da promeni\nLegendarni nemački fudbaler Franc Bekenbauer poručio je Mariju Geceu da pod hitno mora nešto da promeni u svojoj igri, ukoliko želi da uspe u Bajernu.\nBekenbauer savetuje Švajnija da ne ide u Englesku\nLegendarni nemački fudbaler Franc Bekenbauer savetovao je svog zemljaka Bastijana Švajnštajgera da ne ide u Mančester junajted, već da ostane u Bajernu iz Minhena.\nPotresi se ne smiruju: Bekenbauer poziva FIFA i UEFA na dijalog\nBivši član Izvršnog odbora Svetske fudbalske federacije (FIFA) Franc Bekenbauer pozvao je u Berlinu FIFA i UEFA na dijalog zbog zategnutih odnosa između te dve organizacije usled korupcijskog skandala.\nKakav bi to udarac bio za Borusiju: Bekenbauer vidi Klopa na klupi Bajerna\nLegendarni nemački fudbaler Franc Bekenbauer rekao je da bi Jirgen Klop bio pravo rešenje za klupu Bajerna iz Minhena, ukoliko Pep Gvardiola reši da napusti taj klub.\nBekenbauer kritikovao fudbalere Bajerna: Ništa niste pokazali\nPočasni predsednik Bajerna Franc Bekenbauer kritikovao je igru fudbalera Bavaraca u porazu od Porta u prvom meču četvrtfinala Lige šampiona.


29.04.2019 u 17:35\nTači: Vreme da Srbija prizna Kosovo\nBERLIN – Predsednik privremenih prištinskih institucija, Hašim Tači je, nakon sastanka sa šeficom evropske diplomatije Federikom Mogerini u Berlinu, izjavio da je predočio svojoj sagoivornici da su Beograd i Priština daleko od sporazuma bez učešća SAD, jer je, kako je rekao, EU suviše slaba da pokrene stvari na Zapadnom Balkanu. „Neće biti pregovora između Kosova i Srbije, daleko smo od postizanja sporazuma bez SAD. Kao prvo, znate da ni dijalog, ni pregovori ili sporazumi nemaju ulogu SAD i drugih prijateljskih država. Evropska unija je suviše slaba i nije jedinstvena da pokrene stvari na Zapadnom Balkanu”, rekao je Tači novinarima nakon sastanka, javlja Tanjug. Rekao je i da će sto odsto uvećane takse na robu iz Srbije i BiH biti još povećane, jer, prema njegovim rečima, Srbija\n28.04.2019 u 14:54\nTači u Berlinu očekuje ukidanje viza za Kosovo\nPRIŠTINA – Dan pred sastanak u Berlinu predsednik privremenih kosovskih institucija Hašim Tači spustio je očekivanja. Dok je juče izjavio da očekuje da će nemačka kancelarka Angela Merkel ubediti predsednika Srbije Aleksandra Vučića da prizna nezavisnost Kosova, danas očekuje viznu liberalizaciju. RTK2 na srpskom jeziku preneo je da je Tači naveo je da je ovih dana nastavio konsultacije sa međunarodnim partnerima vezano za sledeću konferenciju u Berlinu, čiji su organizatori Merkelova i predsednik Francuske Emanuel Makron. Po Tačiju, na sastanku će se „posebno naglasiti mogućnost nastavka dijaloga između Kosova i Srbije, o postizanju sveobuhvatnog i konačnog sporazuma koji bi doneo još veću stabilnost na zapadnom Balkanu”. „Pozdravljam pojačani angažman Nemačke i Francuske za


Opština kažnjava FK Trnovac zbog prisustva publike na derbiju | Bujanovačke\nNa koronu pozitivno još 10 Bujanovčana\nPočetna KORONA Opština kažnjava FK Trnovac zbog prisustva publike na derbiju\nOpština kažnjava FK Trnovac zbog prisustva publike na derbiju\nBujanovačke23. nov 2020.KORONA, NASLOVNA, SPORT0\nBujanovac, 21. novembar 2020. -Posle utakmice u Velikom Trnovcu, koja je 8. novembra odigrana pred oko 1.000 gledalaca uprkos zabrani okupljanja zbog korona virusa, policija je prijavila događaj Komunalnoj inspekciji.\nNačelnik bujanovačke inspekcijske službe Metin Ramizi rekaoje Bujanovačkim da će organizator utakmice biti kažnjen, odnosno da će dobiti prekršajni nalog.\n-Od strane pripadnika policijske stanice Bujanovac dobili smo službenu belešku za Veliki Trnovac, povodom odigravanja fudbalske utakmice na seoskom stadionu FK Trnovac – navodi se u izveštaju inspekcije koji je usvojio opštinski Štab za vanredne situacije.\nUtakmica FK Trnovac – Lugina Preševo odigrana je 8 .novembra pred punim tribinama, o čemu je posvedočila i fotografija do koje su došle Bujanovačke, a i nekoliko naših sagovornika je potvrdilo da je lokalni albanski derbi gledalo najmanje hiljadu ljudi.\nPočetkom nedelje inspekcija je izvestila Štab da je na osnovu službene beleške iz policije izdala kazneni nalog zbog okupljanja većeg broja ljudi od dozvoljenog na fudbalskoj utakmici, ali u Levosoju, između domaćeg istoimenog kluba i FK Trnovac.\nIako odigrana nedelju dana pre, za utakmicu u Velikom Trnovcu nije bilo prijave policije, što je Bujanovačkim potvrdio načelnik Ramizi.\nNa pitanje našeg portala da li su mere prekršene i na utakmici FK Trnovac-Lugina, on je rekao da inspekcija nije dobila nikakvu prijavu o tom događaju.\nTAGfk ternoci inspekcija kazna korona virus\nPrevious PostJoš 25 pozitivnih tokom vikenda u Bujanovcu Next PostArifi se zahvalio osoblju KC Niš posle lečenja od korone\nInspekcije ponovo u akciji: Kazne za nenošenje maske\nOd jula sterilisano 80 pasa lutalica, nova akcija zavisi od zahteva građana


Decembarska inflacija u Britaniji najniža od kraja 2016.\nTanjug 15. januara 2020. 15:02\nLONDON – Međugodišnja inflacija u Velikoj Britaniji pala je u decembru na najniži nivo od novembra 2016. godine, prema danas objavljenim zvaničnim podacima, što pojačava očekivanja da će Banka Engleske ovog meseca sniziti klučnu kamatnu stopu.\nKancelarija za nacionalnu statistiku (ONS) saopštila je da su potrošačke cene u decembru u odnosu na isti mesec 2018. godine porasle za 1,3 odsto, spustivši se sa nivoa od 1,5 procenata iz prethodnog meseca, prenosi agencija AP.\nKonsenzus analitičara na finansijskim tržištima je predviđao da će stopa inflacije ostati na novembarskom nivou, pa je njen iznenadni pad izazvao i slabljenje funte, koja se trgovala za 0,2 odsto niže na 1,2990 dolara, što je znak da trgovci smatraju da je smanjenje kamate sada daleko verovatnije.\nKancelarija za statistiku je navela da su najveći deflatorni pritisci potekli iz sektora usluga smeštaja i od cena odeće.\nJedan broj od devet članova odbora Banke Engleske koji odlučuje o referentnoj kamati, uključujući i odlazećeg guvernera Marka Karnija, nagovestili su nedavno da bi referentna kamatna stopa mogla biti snižena sa sadašnjeg nivoa od 0,75 odsto na sastanku 30. januara, jer je rast slabašan zbog neizvesnosti vezanih za Bregzit a inflacija ispod targeta od 2,0 procenta.


Popis stanovništa u Srbiji odložen je za oktobar sledeće godine - saopštila je premijerka Srbije Ana Brnabić predstavnicima saveta nacionalnih manjina u Beogradu. Saveti će tako imati više vremena za pripremu i izvršavanje zadataka vezanih za popis.\nSavet za nacionalne manjine ponovo se, nakon godinu dana, sastao u glavnom gradu Srbije. Na sastanku je doneta odluka i o tome da prioritetna oblast podrške Budžetskog fonda za nacionalne manjine ove godine bude obrazovanje, odnosno da 30 miliona dinara iz republičkog budžeta nacionalni saveti mogu ove godine da iskoriste za sprovođenje programa i projekata koji se odnose na unapređenje obrazovanja.\nJene Hajnal, predsednik Mađarskog nacionalnog saveta, govorio je na sastanku o predloženim izmenama i dopunama Zakona o kulturi. Predsednik MNS-a je zatražio od premijerke Srbije Ane Brnabić da izmene i dopune u ovakvom obliku ne idu pred Republički parlament.\nJene Hajnal, predsednik, Mađarski nacionalni savet: „U izmenama i dopunama Zakona o kulturi pojavljuju se takve promene, naročito u dve oblasti, učešću nacionalnog saveta u Republičkom savetu za kulturu i ulozi nacionalnih saveta u upravnim odborima ustanova od posebnog značaja za nacionalne savete, za koje smatramo da krše stečena, kolektivna manjinska prava i takođe su u suprotnosti sa odredbama Ustava Srbije. To smo rekli premijerki i nadam se da će naša molba biti saslušana."


Srpski radikali položili venac na grob Veselina Misite | Srpska radikalna stranka\nSrpski radikali položili venac na grob Veselina Misite\nLoznica je prvi grad u Evropi oslobođen od nemačkih nacista. Komunistički režim decenijama nas je učio pogrešnu istoriju i vešto skrivao istinu o oslobađenju ovog grada, naglašavajući da su Loznicu oslobodili ustanici.\nLoznicu je 31. avgusta 1941. godine oslobodio četnički oficir potpukovnik Veselin Misita sa grupom četnika i hrabrih boraca Jadra.\nDa bi sećanje na Veselina Misitu ostalo u trajnom sećanju, Srpska radikalna stranka je organizovala podizanje spomenika ispred prostorija Stranke u Loznici i već dve decenije srpski radikali obeležavaju dan oslobođenja Loznice i polažu venac na spomenik njenog oslobodioca.\nDanas su sa lozničkim radikalima venac položili i poklonili se senima heroja: Vjerica Radeta, potpredsednik Srpske radikalne stranke, član Predsedničkog kolegijuma i narodni poslanik, Sreto Perić i član Centralne otadžbinske uprave Andrijana Arnautović.


Važno obaveštenje: Zbog havarije voda se ne preporučuje za piće! - Glas Zaječara\nAsfaltiranje u Lubnici u dužini od 155 metara: Glas Zaječara opet…\nNičić: Još jedan slučaj korone. Zasedala Komisija ŠVS-a i ocenila ponašanje…\nŠarčević: Usled kvara došlo do privremenog zamućenja vode\nHome Društvo Važno obaveštenje: Zbog havarije voda se ne preporučuje za piće!\nUsled havarije do koje je u kasnim popodnevnim časovima došlo, došlo je i do zamućenja vode. Naknadne analize pokazale povećanu koncentraciju mangana zbog čega se voda ne preporučuje za piće.\nU kasnim popodnevnim časovima došlo je do havarije u ulici Crvene Armije. Tom prilikom ekipe JKP „Vodovod“ uzorkovale su vodu u bočnim ulicama, a u više delova grada građani su uočili zamućenje vode.\nNaknadne analize pikazale su povećanu koncentraciju mangana zbog čega se građanima u neposrednoj blizini havarije, ali i svim delovima grada u kojima su građani uočili zamućenje, ne preporučuje za piće!\n„Stigle su analize – mangan je izasao iz okvirnih vrednosti, i voda se ne preporucuje za piće i do sutra, dok se ne potvrdi, može se koristiti samo kao tehnička. Izaciće i ekipa Zavoda za javno zdrablje na vanredno uzorkovanje, ovo su analize Vodovoda.“ – izjavio je v.d direktora JKP „Vodovod“ Nikola Šarčević za portal „Glas Zaječara“\ninervencija na vodovodnoj mreži\nPrethodni tekstAsfaltiranje u Lubnici u dužini od 155 metara: Glas Zaječara opet bez poziva\nNičić: Još jedan slučaj korone. Zasedala Komisija ŠVS-a i ocenila ponašanje nekih lokala i subjekata veoma rizičnim za zdravlje građana\nAsfaltiranje u Lubnici u dužini od 155 metara: Glas Zaječara opet bez poziva 05/09/2020\nNičić: Još jedan slučaj korone. Zasedala Komisija ŠVS-a i ocenila ponašanje nekih lokala i subjekata veoma rizičnim za zdravlje građana 05/09/2020\nŠarčević: Usled kvara došlo do privremenog zamućenja vode 05/09/2020\nKon: Ko god ulazi u javni prevoz bez maske namerno bojkotuje mere 05/09/2020


Kuća Avli, Sarti, letovanje 2020 | Solaris Travel\nKuća Avli, Sarti, letovanje 2020\nApartman, Apartmani sa bazenom, Apartmani sa besplatnim internetom, Apartmani sa besplatnom klimom, Autobuski prevoz, Sopstveni prevoz, Studio\nKuća Avli – Potpuno nova kuća Avli nalazi se u starom delu Sartija na oko 120m od mora. U ponudi su četvorokrevetni studiji i apartmani, koji se nalaze u prizemlju. Svi imaju SAT TV, WIFI i klima uređaj čije je korišćenje uključeno u cenu. Kuća je odlična za porodice sa malom decom jer je uvučena od glavne ulice i u dvorištu je na raspolaganju manji dečiji bazen (10m2).\nNapomene vezane za smeštaj u kući Avli:\nU apartmanima 2 i 4 u spavaćoj sobi nema prozora. Svelost je nadoknadjena tako što su vrata izmedju soba delimično izradjena od peskiranog stakla.\nKuća Avli oprema\nVila Rigas 1, Pefkohori, letovanje 2020\nVila na dobroj lokaciji, udaljena oko 80m od plaže\nHotelapart Oceanis, Leptokaria\nKvalitetan smeštaj u centru Leptokarije\nCena: od68 €


Evropski PROGRES: Počinje likovni konkurs za učenike osnovnih i srednjih škola – Medija Centar Danilo Kocić\nоктобар 18, 2016 октобар 18, 2016 Danilo Kocić, novinar\nEvropski PROGRES: Počinje likovni konkurs za učenike osnovnih i srednjih škola\nBEOGRAD – Razvojni program Evropski PROGRES otvorio je nagradni likovni konkurs za učenike i učenice srednjih škola i gimnazija iz 34 opštine jugoistočne i jugozapadne Srbije na temu „Evropa: Mudar izbor“. Konkurs se uz podršku Evropske unije (EU) i Vlade Švajcarske tradicionalno organizuje već desetu godinu za redom sa ciljem da podstakne kreativno stvaralaštvo među omladinom na jugu zemlje.\nOvogodišnja tema ima za cilj da približi proces evropskih integracija omladini iz programskih opština kako bi se prepoznale brojne prilike koje im Evropska unija pruža, kao i da ih podstakne da prepoznaju sebe kao aktivne učesnike ovog procesa.\nOd učesnika i učesnica konkursa „Evropa: Mudar izbor“ očekuje se da na kreativan i originalan način predstave svoja viđenja razloga zbog kojih Evropska unija predstavlja „mudar izbor”, kako za njih kao pojedince, tako i za celokupnu Srbiju. Kako bi mladi lakše prepoznali prilike i mogućnosti koje im se pružaju na putu evropskih integracija, Evropski PROGRES je ove godine konkurs umrežio sa „Evropskim Dnevnikom“ – priručnikom za srednje škole čija je svrha da učenicima i učenicama na zabavan i informativan način približi sve relevantne teme u vezi sa EU. Stoga se od autora i autorki očekuje da kao smernice pri kreiranju radova korisite poglavlja „Dnevika“, od kojih je svako posvećeno jednoj „evropskoj temi“.\nDvanaest najboljih radova, koje bude odabrao stručni žiri, naćiće se na stranicama kalendara Evropskog PROGRESa za 2017. godinu. Autori i autorke odabranih radova biće nagrađeni laptop i tablet računarima, kao i mobilnim telefonima, dok će škola koja bude proglašena za najbolju na osnovu ukupnog broja i kvaliteta svih podnetih radova, kao i predanosti u organizaciji internog školskog takmičenja, biti nagrađena sa laptopom, projektorom i pratećom opremom.\nPrevious Vlasotince: Održan 33. Likovni salon\nNext Bojnik: Otvorena sportska hala


Popodnevna dremka povećava rizik od dijabetesa\nHome / Magazin / Popodnevna dremka povećava rizik od dijabetesa\nBy eSrebrenica.ba on 15. April 2018.@esrebrenica\nNaime, stručnjaci ukazuju na to da popodnevna dremka treba da traje najduže sat.\nStručnjaci su pogledali podatke iz 21 studije, koje su uključivale 300.000 ljudi, i otkrili povezanost između popodnevnih dremki i pojave dva tipa dijabetesa.\n“Duge popodnevne dremke mogu da povećaju rizik od dijabetesa i metaboličkog sindroma“, zaključuju autori i dodaju da se daljim studijama treba dokazati efekat kratkih dremki.\n“Istraživanje je ukazalo i na to da dugo dnevno spavanje može biti rano upozorenje za pojavu dijabetesa. Ono što nam je potrebno da odredimo je to kako vrijeme i dužina spavanja preko dana utiče na stvaranje zdravstvenih problema.“\nRanije analize su pokazale da skoro 3,8 miliona odraslih u Engleskoj boluje od dijabetesa, a očekuje se porast i do 4,9 miliona do 2035. godine.


Leksikon mesta u kojima žive Slovaci u Srbiji sa aspekta kulture | slovackizavod.org.rs\nU okviru razvojno-istraživačke jedinice Zavod za kulturu vojvođanskih Slovaka je u 2010. godini pokrenuo projekat pod nazivom Leksikon mesta u kojima žive Slovaci u Srbiji sa aspekta kulture.\nProjekat ima za cilj da u sadržajno i vizuelno kvalitetnom i atraktivnom štampanom izdanju na jednom mestu predstavi sva mesta u Srbiji u kojima žive Slovaci, osobito sa aspekta promocije kulturnih specifičnosti slovačke zajednice i značajnih kulturnih i turističkih tačaka ove zajednice. Osnova publikacije su relevantni tekstovi o Slovacima u Srbiji, koji su nastali kao rezultat terenskog istraživanja i tekstualne obrade 33 mesta u Srbiji u kojima Slovaci imaju ili su imali organizovan kulturni život. Tekstovi obuhvataju geografske i demografske parametre, istorijske činjenice, specifičnosti sredine, kulturni život kao i potencijale kulturnog turizma. Istraživački tim sačinjavaju zaposleni u ZKVS kao i njegovi spoljni saradnici.\nDrugi važan segment publikacije čine sadržajno i tehnički kvalitetne fotografije, koje na dosledan način vizualizuju tekstualni sadržaj. Takođe, veoma važno mesto zauzima dizajn celokupnog materijala kao i njegova kvalitetna štampa.\nOvaj projekat uvršten u razvojno-istraživačku delatnost ZKVS proizilazi iz potrebe da se slovačka kultura predstavi na nov, zanimljiv, atraktivan a pre svega stručan i relevantan način. Publikacija može da podrži i afirmiše kulturne potencijale pojedinih sredina i ljudi, koji u njima žive, rade i stvaraju i podstakne na razvoj kulturnog turizma u tim sredinama. Adekvatnom promocijom i marketingom povećavaju se mogućnosti da se brendiraju pojedini slovački proizvodi a njihova popularizacija i distribucija put je ka stvaranju klime samoodrživosti za pojedince, udružnja i organizacije raznih profila. U krajnjem slučaju postiže se povećanje vidljivosti raznih oblika slovačke kulture, koja u mnogim slučajevima tek treba da bude otkrivena i afirmisana u pravom smislu. Afirmisana na pravi način ona ukazuje na vrednosti ovog podneblja, koje različitost kultura i njihov savakodnevni suživot vidi kao prednost i bogatstvo.\nŠtampanje Leksikona mesta u kojima žive Slovaci u Srbiji sa aspekta kulture je predviđeno za narednu godinu kao drugi deo projekta. Publikacija teži da postane svojevrsna lična karta slovačke zajednice, koja u ovom trenutku živi u Srbiji, kao i da promoviše sve ono što je tokom gotovo tri veka ova zajednica očuvala, unapredila i razvila, počev od duhovne materijalne i nematerijalne kulture pa sve do formi savremenog kulturnog stvaralaštva. Izdanje želi da trajno zabeleži aktuelan period u kome zajednica egzistira i da kao takvo posluži za samopromociju pripadnika zajednice koji žive u Srbiji ali i onih pripadnika koji žive u inostranstvu. Ujedno, izdanje je prilika da većinski narod i druge zajednice koje žive u Srbiji dobiju opširniju sliku o slovačkoj kulturi, jer se njenim izdavanjem i na srpskom jeziku premošćavaju jezičke barijere, te sa margina kulturnih događanja ona teži da postane relevantan kulturni proizvod u širim kulturnim okvirima.


Vukovci se na nagradnoj ekskurziji napajali lepotama Srbije - JuGmedia\nUpoznala sam predivne ljude, videla predivna mesta za koja nisam ni znala da postoje. Srbija je jedna prelepa zemlja, rekla je sinoć Dorotea Aranđelović, učenica četvrtog razreda srednje muzičke škole po povratku sa šestodnevne nagradne ekskurzije „vukovaca“.\nDorotea kaže da je najbolji pokazatelj koliko je zapravo bilo lepo, to što se ona sa putovanja vratila bez glasa, a kao najjači utisak izdvojila je društvo.\n„Spojili su nas taman da se uklopimo po profilima, i zapravo ceo ovaj projekat je dobra stvar za mlade. Naučili smo da treba da cenimo naš rad, da treba da cenimo i poštujemo ljude koji podržavaju naš rad i da se to uvek isplati“, dodala je Dorotea.\nVukovci srednjih škola su se sinoć vratili sa nagradnog putovanja, prepuni lepih utisaka i u dobrom raspoloženju, a pored predivnih mesta koja su obišli, najveći utisak na sve njih ostavilo je društvo.\nMilan Stanić, učenik Tehničke škole kaže da su prezadovoljni organizacijom i da su videli i upoznali sve lepote Srbije.\n„Krenuli smo u nadi da će biti lepo, ali sada mogu da kažem da je bilo prelepo. Organizacija je bila izuzetna, sve je bilo na vreme, svi smo prezadovoljni“, priča Milan Stanić.\nUčenica muzičke škole Jelena Ristić zahvalila se gradu Leskovcu koji im je u organizaciji sa Kancelarijom za mlade, omogućio odlazak na nagradnu eksurziju.\nVukovci su imali priliku da obiđu centralnu i zapadnu Srbiju, a za šest dana posetili su Zlatibor, Taru, Kopaonik, Mokru Goru, Beograd, Valjevo, Kragujevac, Kruševac, manastire Žiču i Studenicu.\nPočela zamena vodovodne mreže u jednoj, u redu još dve ulice


Zabraniti političko delovanje verskih zajednica\nBeta\t 1. septembra 2015. 10:05\nCrnogorski istoričar Živko Andrijašević ocenio je da je donošenje Zakona o slobodi veroispovesti neophodno, jer se njime, između ostalog, zabranjuje političko delovanje verskih zajednica.\n“Zakonom se zabranjuje i političko delovanje verskih zajednica, što takođe može biti problem za mitropolita Srpske pravoslavne crkve Amfilohija, koji se ponajviše i bavi politikom. Uveravam vas da je on dao više političkih izjava u poslednjih 25 godina nego svi episkopi SPC u 20. i 21. veku. Takvu energiju, strast i samoljublje imaju samo pravi Crnogorci, što on i jeste”, kazao je Andrijašević za današnje podgoričke Dnevne novine.Vlada je pripemila Nacrt zakona o slobodi veroispoviesti i on je na javnoj raspravi.\nProtiv predloženih rešenja je Mitropolija crnogorsko-primorska Srpske pravoslavne crkve, koja ga je okarakterisala kao “neprihvatljiv” i “diskriminatorski”, uz ocenu da se tim aktom država “umešala u crkvena pitanja”.Andrijašević je ocenio da se zakonom država ne meša u “unutrašnji život, duhovno delovanje i organizaciju verskih zajednica”, ali da neće ni dozvoliti da se koriste ekskluzivnim pravom i budu izvan “pravnog poretka i iznad države”.\nOn je kazao i da primedbe Mitropolije crnogorsko primorske “nisu bile stručne, već da su manifestacija političkog refleksa”.\n“SPC u Crnoj Gori, koju predstavlja mitropolit Amfilohije, ne može pobeći od činjenice da je deo institucije koja je definisana kao ‘crkva srpskog naroda’ i da je njeno sedište u Beogradu. Time se ona u Crnoj Gori diskvalifikuje kao crkva pravoslavnih Crnogoraca”, kazao je Andrijašević.On je zaključio da zakon “sprečava” Mitropoliju da se “dvojnim pozicioniranjem nametne kao crkva i jednih i drugih.”


Master pedagog i psihoterapeut pod supervizijom\nStudije pedagogije završila sam na Filozofskom fakultetu, Univerziteta u Beogradu. Na studijama sam se zainteresovala za Sistemski pristup i Sistemsku porodičnu psihoterapiju koju trenutno pohađam na Institutu za mentalno zdravlje u Beogradu.\nMoje radno iskustvo obuhvata rad u školi na poslovima nastavnika i pedagoga gde sam radila kako savetodavni rad sa učenicima, adolescentima, tako i sa odraslima, nastavnicima, kolegama kao i privatnu praksu savetodavnog rada u okviru sistemskog pristupa porodici i pojedincu.\nSistemska porodična terapija nas uči da posmatramo porodice/pojedinca i njihove odnose (relacije). Sistemska porodična terapija zasniva se na tome da je porodica jedinstveni sistem koji ima svoju strukturu i svoje obrasce komunikacije. Ovi obrasci određeni su mnogim faktorima kao što su roditeljska vjerovanja i vrijednosti, ličnosti svih članova porodice, uticaji članova proširene porodice. Porodica je interaktivna i svaka promena kod jednog člana porodice utiče na porodičnu strukturu i na svakog člana pojedinačno.\nTokom edukacije radimo sa klijentima savetodavni rad kao i terapjski rad pod supervizijom edukatora. Prihvatamo probleme koje porodica/pojedinac sa sobom donose i nude i pomažem im da sagledaju i razumeju problem kao i da iznađu najbolje rešenje za sebe, svoje odnose i poodicu.


Nezvanični klub obožavatelja - Draško Ajder - Peščanik\nNezvanični klub obožavatelja\nBuran dan je bio prekjuče za Srpsku pravoslavnu crkvu. Dobre vijesti miješale su se sa osjećajem dužnosti odbrane nacionalnih interesa u bliskim ali i udaljenim bosanskim eparhijama i entitetskim organima izvršne vlasti.\nMatica Srbija pokazala je kao i uvijek da ima osjećaj za najbliže, rođene, Srbe u Bosni, i odobrila je oko 560 hiljada maraka donacije eparhijama i bogoslovijama u BiH. Ministarstvo vjera Srbije objavilo je specifikaciju budžetskih sredstava koje je raspodjelilo eparhijama širom bivše Jugoslavije. Novac se daje za „unapređenje crkvenog obrazovanja, poboljšanje materijalnog položaja sveštenstva i monaštva, crkvene kulturne i graditeljske aktivnosti.“\nKako piše dnevnik „Danas“, pomoć su dobile eparhije: Banjalučka (pola miliona dinara), Bihaćko – petrovačka (4,7 miliona), Zahumsko – hercegovačka (8,8 miliona), Zvorničko – tuzlanska (3,3 milona), Dabrobosanska (5,86 miliona) i Bogoslovija u Foči (3,7 milona dinara).\nOsokoljeni brigom matice, predstavnici SPC požurili su da povjerenje opravdaju i „srede stvari“ na području Republike Srpske. Nakon što su izvojevali pobjedu i neutralisali surovog neprijatelja, sociološki koncipiran školski predmet kulturu religija, kugu bačenu na srpski narod od strane Sotone ili Soroša, svejedno, zvaničnici SPC osjetili su potrebu da stanu u zaštitu suverenih srpskih dalekovoda, trafo stanica, visokonaponske i niskonaponske mreže.\nČlanovi Svetog arhijerejskog sinoda SPC, takozvane crkvene Vlade, mitropolit Amfilohije, episkop niški Irinej, zahumsko – hercegovački Grigorije, dalmatinski Fotije i bački Irinej posjetili su Banjaluku i sastali se sa najvišim rukovodstvom RS. Kako je Radio – televizija Republike Srpske nezvanično saznala, predstavnici Sinoda dali su „punu podršku premijeru Miloradu Dodiku i rukovodstvu na dosadašnjem odgovornom vođenju RS, kao i za predstojeće aktivnosti na očuvanju RS“. Podržali su i „buduće aktivnosti sa predstavnicima ostalih političkih partija u BiH i sa predstavnicima međunarodne zajednice.“ Članovi Sinoda su takođe izrazili želju da održe zasjedanje sabora SPC u Banjaluci, objavio je RTRS.\nBudući da su članovi „crkvene Vlade“ podržali dosadašnje odgovorno vođenje i sve buduće akcije za odbranu RS, podržali su i odbijanje posljednjih odluka visokog predstavnika i supervizora za Brčko od strane zvaničnika RS. Odbijanje je pravdano širokim terminom odbrane interesa Republike Srpske. Možda su u Sinodu podržali i proklinjanje novinara Federalne televizije od strane premijera, šovinističke izjave o sudijama muslimanima, redovna Dodikova vrijeđanja novinara, u zavisnosti kako se shvate odgovorno vođenje RS i aktivnosti na njenom očuvanju. Vladika Grigorije i sam ima slična iskustva sa napadima na novinare, tako da bi njegova podrška bila očekivana.\nNeupitna je podrška neprihvatanju odluka o Elektroprenosu BiH, jer su predstavnici Sinoda dali praktično neograničenu podršku Dodiku, a posebno su naveli i podršku „u aktivnostima sa predstavnicima međunarodne zajednice“. Simptomatično je i da su došli u posjetu baš nakon izbijanja krize u odnosima vlasti RS i visokog predstavnika poslije odluka o ovoj korporaciji. Imajući neograničeno povjerenje u premijera RS, u ono što je radio, što radi i što će raditi, članovi Sinoda djeluju kao klub do ušiju zaljubljenih obožavateljki holivudskog superstara.\nSupervizor za Brčko, Rafi Gregorijan „donio je Nalog supervizora kojim će, u slučaju bilo kakvog postupanja koje ima za cilj da rezultira podjelom, likvidacijom ili onemogućavanjem Elektroprenosa BiH da funkcioniše kao pravno lice, imovina te kompanije koja se nalazi u Brčko Distriktu i dalje pripadati samo Elektroprenosu BiH, osim ukoliko ta kompanija prestane da postoji kao pravno lice. U tom slučaju, imovina Elektroprenosa BiH u Brčko Distriktu automatski će se smatrati imovinom Brčko Distrikta. (…) Supervizor je odlučio da donese ovaj nalog jer je ozbiljno zabrinut zbog postojećih blokada u funkcionisanju Elektroprenosa BiH, za šta postoje jasne indikacije da oni koji su odgovorni za te blokade namjeravaju da nezakonito promijene status i poslovanje kompanije. On je stoga donio ovaj nalog kako bi eliminisao bilo kakve pogrešne zamisli koje mogu postojati u pogledu krajnjeg vlasništva nad imovinom Elektroprenosa koja se nalazi u Brčko Distriktu, čak i nakon okončanja supervizije“, navode iz Ureda visokog predstavnika.\nOvu odluku, kao i njih još nekoliko koje ne smatraju tako važnim, odbili su zajedničkom izjavom predstavnici zakonodavnih i izvršnih organa RS i predstavnici RS u zajedničkim organima BiH.\n„Reprezentacija Sinoda“ SPC, u samo jednoj od manifestacija široke podrške, je postala tim eksperata koji smatra da poznaje najdublje nedoumice vlasničkih odnosa državnih korporacija u BiH, i nadteritorijalno tijelo spremno da štiti srpske dalekovode, srpske provodnike i poluprovodnike, trafo stanice, vrtložne struje i ostale srpske fizičke pojave na teritoriji Brčko Distrikta ili gdje god smatraju da je srpska zemlja.\nPošto podržavaju sve predstojeće aktivnosti na očuvanju RS, sa predstavnicima ostalih političkih partija u BiH i predstavnicima međunarodne zajednice, kombinacije ludosti koje SPC može podržati su neiscrpne. Ako premijer RS na primjer odluči da promijeni stav o odlukama o Elektroprenosu, članovi Sinoda bi podržali pomirenje sa gubitkom srpskih dalekovoda, provodnika i izolatora u Brčkom. Ili ako premijer odluči da formira vlast u RS sa strankom Harisa Silajdžića, SPC je već dala podršku. Ili ako premijer i rukovodstvo odluče da bogato doniraju nevladinu organizaciju Transparency international i imenuju njene glavne ljude na čelo Savjeta za borbu protiv korupcije, zajedno sa omraženim Gregorijanom, pravoslavna crkva je odluku već zdušno podržala.\nNeshvatljiva je potreba ljudi iz SPC da se miješaju u politiku u sekularnim državama, zvale se one BiH ili Srbija. Članovi Sinoda daju podršku premijeru RS u aktivnostima sa ostalim političkim strankama u BiH i predstavnicima međunarodne zajednice, možda smo nešto propustili i cijeli Sinod se učlanio u SNSD? Zašto Sinod zanima sasvim svjetovna politika u RS? Možda bi trebalo imenovati nekog stalnog supervizora iz SPC u Vladi RS koji bi imao pravo veta na sve odluke koje se crkvi ne dopadaju? Ili je možda nepotreban kada već imaju neograničeno povjerenje u Dodika?\nKao u ne tako davnoj prošlosti, crkveni velikodostojnici zloupotrebljavaju svoju bliskost sa ljudima iz vlasti. Osjećajući odgovornost za pitanja koja smatraju važnim za sudbinu naroda, predstavnici crkve se nimalo ne libe da iskažu svoje mišljenje o političkim problemima, u koje u BiH spadaju i pitanja vlasništva nad električnom mrežom, ili stranačkim odnosima. Znajući da im njihove ovlasti ne dozvoljavaju direktno bavljenje politikom, trude se da utiču na političare i na taj način ostvaruju svoje zamisli političkih rješenja. Tako krše načelo sekularnosti, tekovinu modernog doba sasvim nevažnu na ovim prostorima. Lobotomizirano javno mnijenje uopšte ne primjećuje ovu pojavu, ili u slučajevima u kojima primjećuje ne pridaje joj značaj ili je namjerno sklanja i sakriva od promućurnih glava sposobnih za razmišljanje. Potpuno je normalno da predstavnici crkve učestvuju u političkom životu, sekularizam je samo nevažan podsjetnik na papiru koji nikoga ne zanima, dominantno je gledište u BiH. Intervencije ljudi iz Sinoda u političke prilike u RS i BiH su odlična legitimacija vremena i prostora u kojem živimo. Univerzalni eksperti iz reda klera o svemu odlučuju, za sve se pitaju, za njih ne važe ustavi ni zakoni, za njih se izdvajaju novci. Mijenjaju školske programe i udžbenike, sami tuže i osuđuju laike na crkvenim sudovima, uživaju sve društvene privilegije, jednostavnije – ovo je njihova zemlja. Srednjevjekovno načelo jedinstva svjetovne i duhovne vlasti, odnosno Vladara i crkve, čiji legitimitet potiče od istog Stvoritelja, našlo je svoje zakašnjelo utjelovljenje u Bosni i Hercegovini savremenog doba.\nAuthor: Draško Ajder


Foto: SDS / RS\nKao kaže, sa PDP, koja postoji gotovo isključivo u Banjaluci, stvari su potpuno jasne, što se ne bi moglo reći za novopečenog opozicionara, DNS, koji se „ne može sastaviti sam sa sobom“, piše Srpskainfo.\n– Pravo je pitanje šta će nakon deljenja, istupanja i isključivanja od te partije uopšte i ostati – kaže Kuzmanović za Srpskainfo u opširnoj analizi izbornih rezultata opozicije u Srpskoj, predvođene najvećom partijom – SDS.\nUpravo za tu stranku Kuzmanović tvrdi da situacija nije ni jasna, ni neizvesna već je – katastrofalna.\nMićo Mićić i Mirko Šarović\n– Šarovićeva analiza izbornih rezultata i neozbiljan pristup prema kojem rezultate sumira na osnovu broja dobijenih opština i gradova, a ne glasova i procenta, nije ništa drugo nego samozavaravanje i neverovatno pogrešan ugao posmatranja stvarnosti. S druge strane, realnost je surova, a računica CIK kaže da je na izborima 2016. na nivou RS, od 741.549 važećih glasova, SDS osvojila 130.523 ili 17,53 odsto, dok je ove godine od 659.689 glasova, SDS za sad dobila poverenje 81.639 birača u Republici Srpskoj ili svega 12,37 procenata. Iako se još čeka deo glasova pošte, statistika je neumoljiva, a ona kaže da je SDS doživela pad od 5,15 odsto – naglašava Kuzmanović.\nPrema njegovim rečima, niska izlaznost i korona epidemija „ne piju vode“ i nikako ne mogu da budu opravdanje što je najstarija stranka u Srpskoj pala debelo ispod 100.000 glasova, dok je u isto vreme SNSD doživio rast veći od četiri procenta.\nKada se na to dodaju i podaci da je SDS tek osma partija u Banjaluci, peta u Bijeljini, da u Mrkonjić Gradu, Kneževu i Doboju nije prešla cenzus, da je nakon više od 20 godina izgubila vlast u Gacku i potučena u opštini u kojoj mesto prebivališta ima njen predsednik, kako kaže Kuzmanović, onda se upotpunjuje sumorna slika rezultata koje je ostvarila ova partija, te se lako dolazi do zaključka zbog čega su ovo bili najlošiji rezultati SDS od njenog nastanka.\nFoto: TV BN / screenshot\n– Nekada vodeća partija u RS već dugo tumara u tunelu, a svetlo na njegovom kraju nikako da nađe. Loša infrastruktura, katastrofalna kadrovska politika, tromo vođstvo, preletači te uzaludni i taktički nezreli pokušaji pojedinih funkcionera da budu veći Dodik od Dodika, godinama unazad iznutra urušavaju SDS. Već duže vreme na površinu nije izbio lider koji bi ovu stranku modernizovao, konsolidovao, a u isto vreme postao i prepoznatljiv na političkoj sceni – ocenjuje Kuzmanović.\nKako kaže, po načinu funkcionisanja SDS neodoljivo podseća na duboku državu u SAD koja vlada iz sjene i vuče sve bitne konce politike, te ne dozvoljava bilo kakvo odstupanje od zacrtane putanje, pa makar ona vodila i u propast.\n– Tako se po istom receptu, baš kao i u SAD, svako čija se razmišljanja ne poklapaju sa stavovima „duboke partije“ automatski proglašava izdajnikom ili Dodikovim čovekom, jer ta priča, naročito nakon trauma članstva ali i građana s Obrenom, Mićićem i drugim preletačima, itekako prolazi, a vrlo verovatno da će se koristiti i u budućnosti – smatra Kuzmanović.\nKako kaže, interesantno da je baš u Tesliću, u kojem je Šarovićev protivkandidat na prošlim unutarstranačkim izborima Milan Miličević ubedljivo pobedio u izboru za načelnika opštine, SDS ostvarila i najbolji rezultat u RS osvojivši za sada 5.962 glasa, iako sam Teslić broji ne više od 35.000 stanovnika.\n– Iako je predsednik SDS Mirko Šarović političar sa najviše iskustva, čije su stručne kompetencije apsolutno neupitne, poslednji izborni rezultati pokazali su da stranci pod njegovim vođstvom nastavlja da pada popularnost, i to nezaustavljivo. Ukoliko opozicija želi da smeni vlast na narednim izborima 2022, SDS najkasnije do proleća mora doživeti značajne promene i konsolidaciju, jer razmišljati o izbornoj pobedi bez snažnog i reformisanog SDS bilo bi, najblaže rečeno, neozbiljno – kaže Kuzmanović.\nSmatra da su izbori pokazali da građani traže nova lica, a Šarović je, iako iskusan, ratni političar koji se na političkoj sceni RS nalazi već 30 godina.\n– SDS je potrebna brza šok terapija ako uopšte želi da opstane na političkoj sceni. Kao što je realistično oslikao predsednik glavnog odbora ove stranke Milan Miličević: „Da biste pacijenta mogli da lečite, pacijent mora da prihvati svoju bolest“. Međutim, SDS svoju bolest ne prihvata, a u isto vreme, klinička slika je teška, a bolest u poodmakloj fazi. Ukoliko se uskoro ne započne s adekvatnom terapijom, preti metastaza bolesti, potom i izvesna klinička smrt. Ako se to dogodi, povratak u život će biti skoro nemoguć. Doktor je dijagnozu dao. Sada je na pacijentu da li će shvatiti da lečenje mora započeti. Što pre to bolje – zaključuje Kuzmanović.\nSvi žele biti deo VLASTI, NIKO OPOZICIJA Izborna godina donosi političke potrese u Semberiji\nDEVOJČICI POTREBNA POMOĆ Almira nakon četiri operacije dobila i epilepsiju, ali se ne predaje\nJEDNOGLASNA ODLUKA Lokalni izbori u BiH 4. oktobra\n"POMERANJE DATUMA IZGOVORI" Cvijanović: Očekujemo da izbori budu u oktobru